EU:n rahoituksen tulevaisuus: korkean tason asiantuntijaryhmä ehdottaa EU-rahoituksen saannin helpottamista\nEuroopan sosiaalirahaston 60-vuotisjuhla: kuusi vuosikymmentä investointeja ihmisiin\nEuroopan sosiaalirahasto on auttanut lähes kymmentä miljoonaa eurooppalaista löytämään työtä vuosina 2007–2014\nEuroopan rakenne- ja investointirahastot komission painopisteiden tukena\nJunckerin komissiolta miljardi euroa nuorille työttömille (04/02/2015)\nEuroopan komissio on tänään ehdottanut, että nuorisotyöllisyysaloitteen varoja otetaan käyttöön miljardi euroa jo tänä vuonna. Jäsenvaltiot saavat tällä muutoksella käyttöönsä 30-kertaisesti enemmän ennakkorahoitusta nuorten työllisyyden edistämiseen –kohderyhmään kuuluu jopa 650 000 nuorta, joita autetaan pääsemään nopeammin töihin.\nEuroopan komissio ja Suomi sopimukseen rakenne- ja investointirahastojen käytöstä kasvun ja työllisyyden lisäämiseksi vuosina 2014–2020 (07/10/2014)\nEuroopan komissio on tehnyt Suomen kanssa kumppanuussopimuksen Euroopan rakenne- ja investointirahastojen (ERI-rahastot) optimaalisesta käytöstä.\nKoheesiopolitiikassa keskitytään energiatehokkuuteen, työllisyyteen ja pk-yrityksiin (23/07/2014)\nEuroopan komissio on tänään julkaissut kuudennen taloudellista, sosiaalista ja alueellista yhteenkuuluvuutta käsittelevän kertomuksen.\nNuorisotyöllisyysaloite: Komissio ja jäsenvaltiot tapaavat vauhdittaakseen nuorten työllisyyteen kohdennetun 6 miljardin euron rahaston hyödyntämistä\nEU:n puitekehys romanien integroimiseksi tuo tuloksia (04/04/2014)\nEuroopan komission käynnistämät toimet ovat tuoneet romanien osallistamisen poliittiselle asialistalle eri puolilla Eurooppaa. Näkyvillä on jo ensimmäisiä merkkejä siitä, että toimet romanien elämänlaadun parantamiseksi alkavat pikku hiljaa tuottaa tulosta. Näin todetaan tänään julkistetussa kertomuksessa, jossa käsitellään kansallisia romanistrategioita koskevan EU:n puitekehyksen osana aikaansaatua edistystä.\nRakenne- ja investointirahastot: komissio haluaa kumppaneille suuremman roolin varojen käytön suunnittelussa ja niiden käytössä (07/01/2014)\nEuroopan komissio hyväksyi tänään yhteiset standardit, joilla parannetaan vuoropuhelua muun muassa alue- ja paikallisviranomaisten, kaupunkien hallinnon ja muiden viranomaisten, ammattiliittojen, työnantajien sekä sosiaalisen osallisuuden edistämisen, sukupuolten tasa-arvon ja syrjimättömyyden aloilla toimivien valtiosta riippumattomien järjestöjen ja vastaavien elinten kanssa. Samalla lisätään niiden osallistumista Euroopan rakenne- ja investointirahastoista eli ERI-rahastoista rahoitettavien hankkeiden suunnittelu‑, täytäntöönpano-, seuranta- ja arviointivaiheissa.\nEU hyväksyi suosituksen romanien aseman parantamiseksi (09/12/2013)\nKaikki 28 EU:n jäsenvaltiota ovat tänään sitoutuneet panemaan täytäntöön Euroopan komission ehdottamat suositukset, joilla vauhditetaan romaniyhteisöjen taloudellista ja sosiaalista integroitumista.\nEU:n koheesiopolitiikka suunnataan kasvuun ja työllisyyteen: uudistuksen 10 pääkohtaa (19/11/2013)\nKoheesiopolitiikkaan investoidaan 325 miljardia euroa EU:n talousarviossa vuosiksi 2014–2020. Varat käytetään EU:n jäsenvaltioissa, niiden alueilla ja kaupungeissa kasvua ja työllisyyttä koskevien EU:n laajuisten tavoitteiden saavuttamiseksi.\nEU:n rahoituskehys 2014–2020: biljoona euroa Euroopan tulevaisuuteen (19/11/2013)\nKomissio kehottaa jäsenvaltioita tehostamaan työtä romaniväestön aseman parantamiseksi (26/06/2013)\nEuroopan komissio on kehottanut EU:n jäsenvaltioita täyttämään sitoumuksensa, varmistamaan yhdenvertaisuuden ja tehostamaan työtä Euroopan 10–12 miljoonan romanin taloudellisen ja sosiaalisen osallisuuden parantamiseksi. Kehotus liittyy tänään julkaistuun edistymiskertomukseen, josta käy ilmi, että jäsenvaltioiden on parannettava EU:n puitekehyksen mukaisten romanien kansallisten integrointistrategioiden täytäntöönpanoa.\nEurooppa-neuvosto käsittelee nuorisotyöllisyyttä ja pk-yritysten rahoittamista\nKomissio kehottaa uuteen yksimielisyyteen talouden palauttamiseksi kasvu-uralle\nEU:n koheesiopolitiikka auttaa selviytymään kriisistä ja luomaan kasvua – komission strategiaraportti 2013 (18/04/2013)\nEuroopan komissio esitti tänään katsauksen EU:n rakennerahastojen toimintaan jäsenvaltioissa. Koheesiopolitiikan ohjelmien toteuttamista vuosina 2007–2013 kuvaavaan strategiaraporttiin on kerätty jäsenvaltioista saadut tiedot. Useimmissa tapauksissa tiedot ulottuvat vuoden 2011 loppuun.\nKomissio ehdottaa sääntöjä nuorisotyöllisyysaloitteen toteuttamiseksi (12/03/2013)\nEuroopan komissio on ehdottanut toimintasääntöjä nuorisotyöllisyysaloitteen toteuttamiseksi\nSosiaaliset investoinnit – komissio kehottaa jäsenvaltioita keskittymään kasvuun ja sosiaaliseen yhteenkuuluvuuteen (20/02/2013)


HELPPO & ÄLYKÄS\nDaily Start on Daily Minibus -tuoteperheen uusin tulokas. Tämä malli täydentää Minibus-valikoiman lähtötason ajoneuvolla, joka on erittäin yksinkertainen ja toiminnallinen ja jolla on erinomainen hinta-laatusuhde.\nSe takaa vahvan perustan ja testatun laadun, jonka juuret ovat Daily DNA:n kestävässä työssä. Helppo ja näppärä Daily Start sopeutuu täydellisesti moniin eri tehtäviin, lentokenttäparkista yhteistakseihin.\n+ 3 eri dieselmoottoria (150 - 180 - 210 hv)\n+ Jopa 21+1 bussiemäntä (istuin ohjaamossa kuljettajan vieressä)\n+ Vakiokokoonpanon manuaalinen sivuliukuovi ja sisäänvedettävä askelma sisääntulossa tekevät kyytiin nousemisesta helppoa\n+ Uusi 3520 L paineistetulla maakaasulla toimiva malli


Chrysler 300C 2.7 V6 4d A *Tuhdin kattava huoltohistoria, juuri huollettu! *Rahoitukset 0-käsirahalla! Porrasperä 2005 - Vaihtoauto - Nettiauto\n2.7 V6 4d A *Tuhdin kattava huoltohistoria, juuri huollettu! *Rahoitukset 0-käsirahalla!\nHyväntuulista autokauppaa Järvenpäässä! Meillä sinunkin autokauppasi hoituu rennosti turhia jännittämättä ja aina vertailukelpoisen järkevään hintaan. Edelleen 2019 Suomen Vahvimmat ja Bisnode AAA -luokitukset. Tervetuloa!\nRek.nro BAI-496 Mittarilukema 183 000 km\nTarkista ajoneuvon tiedot. Lähetä tekstiviesti AT BAI496 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,73 €/viesti. Lisätietoja »\nChrysler 300C 2.7 V6 4d A *Tuhdin kattava huoltohistoria, juuri huollettu! *Rahoitukset 0-käsirahalla!\nSiististi pidetty ja hyvin huollettu C300, viimeisin huolto 2019 kesäkuussa tehty. Merkinnät huoltovihkolla leimoineen ja tuhti nippu kuitteja myös kuluvien osien vaihdoista mm.jarrut, puslia, niveliä uusittu tarpeen mukaan. Auto on kaikinpuolin hyvässä kunnossa, kaikki toimii moitteettomasti. Jenkki-tuonti/mailimittari (n.113tml). Päällikkökyytiä kohtuu rahalla!\nMeillä rahoituksiin käsiraha 0€ alk.69€/kk, yhteistyössä: SVEA-Ekonomi, OP- ja LähiTapiola -rahoitukset. Paras AAA-luottoluokitus myös 2019. Kuluttajansuojalakia noudattava Reilu Kauppakumppani -jäsenyritys. Saatavilla myös FINN-takuu -lisäturva. Hyväntuulisesti edullinen autolii\nMeillä rahoituksiin käsiraha 0€ alk.69€/kk, yhteistyössä: SVEA-Ekonomi, OP- ja LähiTapiola -rahoitukset. Paras AAA-luottoluokitus myös 2019. Kuluttajansuojalakia noudattava Reilu Kauppakumppani -jäsenyritys. Saatavilla myös FINN-takuu -lisäturva. Hyväntuulisesti edullinen autoliike! Tervetuloa!\nChrysler 300C 2.7, '06, 317 tkm\nChrysler 300C 2.7, '05, 275 tkm\nChrysler 300C 2.7, '04, 214 tkm\nChrysler 300C 2.7, '04, 186 tkm\nChrysler 300C 2.7, '06, 190 tkm\nChrysler 300C 2.7, '06, 147 tkm\nChrysler 300C 2.7, '05, 280 tkm\nBAI-496, Nettiauto ID 10703606


Tee kukka fameiranosta\nmissä: “Leonardo”, TRC “Aura”, Nefteyuganskin moottoritie, puh. 93-26-26\nKladovka, ul. Lenin, 33, sisäänkäynti pihalta (5. portaikko, apt 142), puh. 90-23-90\nkustannus: 1000 ruplasta.\nFoamiran on muovimatto, joka saa halutun muodon ja pitää sen pitkään. Pääluokassa opit tekemään kauniita kukkia (peonies, ruusut), jotka tulevat osaksi talon sisustus tai rintakoru juhlava asu. Sisustus kukkien kanssa foyamiran on mahdollista ja häät kampaus. Lisäksi tämä ainutlaatuinen materiaali on suunniteltu tekemään nukkeja tai sisustustuotteita.\nmissä: ISC “Old Surgut”, Energetikov, 2, ph. 24-78-39 (135)\nkustannus: 100 ruplaa.\nVenäjän folk-nukke on erikoinen paikka perinteisessä kulttuurissa. Se oli olennainen osa venäläisen kylän juhlapäiviä: kylvö, sadonkorjuu, sadonkorjuu, lukuisat rituaalit ja rituaalit. Master-luokat kiinnostavat kaikkia niitä, jotka ovat houkutelleet perinteisten kansanhevosten hengellistä yksinkertaisuutta ja ainutlaatuisuutta. Venäjän folk-nuket ovat todella kauniita ja alkuperäisiä. Luokassa opit käsittelemään kangasta ja luonnonmateriaaleja kuten pekonia ja pellavaa.\nkustannus: 250 ruplaa (ilman materiaaleja)\nAlunperin suunnittelu sisätilojen talon, viettää melkoisesti rahaa – unelma jokaisen kotiäiti. Muistettakoon leikkaustekniikan ompelu tekniikkaa. Tikkaus tai sekamelska – vaikea ja erittäin mielenkiintoinen sellainen ompelu, tunnettu antiikin ajoista lähtien .. Jos nainen on vakavasti sitoutunut käsityö, jossain vaiheessa se on kertynyt runsaasti erilaisia pieniä kangasta. Heittää heidät pois on sääli, mutta miten löydän heille hakemuksen? Voit tehdä jotain hyödyllistä, ja jos yrität, se on kaunista. Liiketoiminnassa tulee uusia kankaita, ja ne ovat jo käytössä. Voit miellyttää suosikki pehmeät tossut, kaunis kangas tai huopa.\n1 Tee kukka fameiranosta\n2 Ompele nukke\n3 Patchwork (patchwork)


rintamamiestalo.fi • katso viestiketjua - Kotapadan sisuspata, saako mistään?\nKotapadan sisuspata, saako mistään?\nKirjoittaja fauwee päivämäärä La Kesä 23, 2018 19:59\nMeillä on mökillä ulkosauna ja siellä veden lämmittämiseen kota pata.\nNyt olen tuumannut, että tarvitsisin uuden sisuspadan tuohon kota pataan. Kysymys kuuluu saako pelkkää sisusta mistään.\nSyynä tähän on se, että pataa on lämmitetty liian kuumana ja pata on "kärähtänyt".\nRe: Kotapadan sisuspata, saako mistään?\nKirjoittaja Purola päivämäärä La Kesä 23, 2018 21:33\nMinulla kävi tuuri tuon sisuksen suhteen: Joku oli jäteasemalla heittänyt Kota-padan metallinkeräykseen ja tuo sisäpata lähti välittömästi minun mukaani.\nKäy nyt ensimmäisenä kyselemässä sitä paikallisilta romuliikkeiltä. Ne ovat muutenkin sellaisia mukavia paikkoja käydä tonkimassa, aina löytyy jotain "tarpeellista".\nKirjoittaja ErkkiXC päivämäärä Su Kesä 24, 2018 8:54\nOnko sitä Kotaa lämmitetty ilman vesiä vai kuinka se on kärähtänyt? Puhki vai vain hiukan rutussa? Reiät saanee hitsuutettua ja pienet rutut tuskin haittaa.\nItellä olis kyllä ulkosaunassa vanha 80l Kota, josta tulipesän valu melkein entinen ja ulkokuoressakin alaosassa jo reikiä ja menossa vaihtoon saunaremontin yhteydessä, uusi pienempi rosteri 50l Harvia-patakin on jo hommattu tilalle, kun Starkissa oli mallipata lähes puoleen hintaan, mutta ei vaan nyt lähiaikoina ennätä itse talon laajennuksen takia saunaa remppaamaan. Joskus näkyy mm Torilla lähes poisvientihintaan vastaavia, näkyvät vaan olevan aika suosittuja käytettyinä ja kunnossa olevat hyvän hintaisiakin.\nKirjoittaja tv43 päivämäärä Su Kesä 24, 2018 11:10\nKäytettynä löytyisi pälkäneeltä , taitaa välimatkaa olla liikaa .\nKirjoittaja fauwee päivämäärä Su Kesä 24, 2018 22:08\nErkkiXC kirjoitti: Onko sitä Kotaa lämmitetty ilman vesiä vai kuinka se on kärähtänyt? Puhki vai vain hiukan rutussa? Reiät saanee hitsuutettua ja pienet rutut tuskin haittaa.\nSiinä on vain liian kovasti pidetty tulia ja vesi on palanut pohjaan. Siihen sisäpintaan on muodostunut sellainen tumma nahka. Ei ole puhki. Vielä toimii ok, mutta uusi sisus olisi tervetullut.\nKirjoittaja juha1 päivämäärä Ti Kesä 26, 2018 11:50\nsaisiko sitä puhtaaksi jollain soodapuhalluksella tms? hiekkapuhallus voi olla liian rankkaa, sehän hieman venyttää metallia kuitenkin. jos sillä nyt on merkitystä..\nKirjoittaja fauwee päivämäärä Ti Kesä 26, 2018 22:05\njuha1 kirjoitti: saisiko sitä puhtaaksi jollain soodapuhalluksella tms? hiekkapuhallus voi olla liian rankkaa, sehän hieman venyttää metallia kuitenkin. jos sillä nyt on merkitystä..\nKyllä olen tuumannut tuota puhdistustakin. Se vois onnistua soodapuhalluksella tai sitten jollakin muulla konstilla, tiedä häntä.\nItse koko laitos on jo aika vanha, joten katselin uusiakin vedenlämmittimiä, mutta katsotaan nyt. Eikö tuohon joku konsti löydy...\nKirjoittaja ramirez päivämäärä Pe Kesä 29, 2018 12:11\nMitä se palanut pinta haittaa ?\nKirjoittaja fauwee päivämäärä Pe Kesä 29, 2018 14:23\nramirez kirjoitti: Mitä se palanut pinta haittaa ?\nVaari ehdotti uutta pataa, kun siitä pohjasta irtoaa sellaista pientä palanutta hilettä pesuveteen.\nJa siitä on puhuttu jo useampi vuosi nyt. Joten nyt on tullut aika hommata uusi sisus.\nKirjoittaja ErkkiXC päivämäärä Pe Kesä 29, 2018 16:04\nMinä kyllä kokeilisin hioa rälläkällä sen pohjan puhtaalle metallille. Jos menee puhki, niin tuota löytyy käytettyjä.


Pingurun: Casey Abrams – Artisti vastaan idolikoneisto\nSyksy on laulukilpailujen ystävälle ihanaa aikaa. Suomessa alkoi jälleen uusi kausi Idolsia ja Amerikassa on käynnistynyt X Factorin kolmas kausi. Pidän amerikkalaisista laulukilpailuista paljon enemmän kuin kotimaisista, osittain varmaan samoista syistä, joiden vuoksi monet katsovat vain suomalaisia versioita, tai eivät tykkää näistä ohjelmista ollenkaan. X Factoria ei mielestäni voi sanoa vain laulukilpailuksi tai tositv-ohjelmaksi. Se on puhdasta viihdettä alusta loppuun, läpikotaisin käsikirjotettu pläjäys, jossa tunnelman nousut ja laskut on tarkkaan mietitty. X Factorissa tuloslähetyksetkin ovat puolitoistatuntisia spektaakkeleja, joissa tuottajat analysoivat kilpailijoiden esityksiä, ja artistivieraina on musateollisuuden isoja artisteja Psystä Rihannaan. Aivot voi siis jättää rauhassa narikkaan. Tarvitaan vain toimiva käsi, jolla annostella suklaapalasia suuhun tasaisin väliajoin.\nSuurin osa kilpailijoista sekä Suomessa että ulkomailla osuu tyyliltään tiettyyn idolimuottiin, eikä herätä suuria tunteita puoleen tai toiseen. Joka kaudelta löytyy kuitenkin se yksi suosikki, jonka vuoksi kaikki sarjaan käytetty aika maksaa itsensä takaisin hyvinä fiiliksinä.\nVuoden 2011 American Idolissa kilpaillut 19-vuotias Casey Abrams on kaikista idoli- ja popstarakilpailijoista ehdoton suosikkini. Jo alkukarsinnoissa hänen mutkaton tyylinsä ja ihana äänensä herättivät huomiota, ja viimeistään Hollywood-viikolla Caseyn huomasivat kaikki. Ensimmäinen video onkin juuri samaiselta Hollywood-viikolta, jossa laulajat kilpailevat vielä numerolappu rinnassaan, ja suuresta joukosta jatkoon päässeitä yritetään seuloa livelähetyksiin parhaat.\nCasey Abrams oli ensimmäinen ja tietääkseni edelleen ainoa laulukilpailussa kontrabassoa soittanut kilpailija. Tässä versiossa klassikosta Georgia on My Mind, hän esittelee tuomareille ja kanssakilpailijoilleen ensimmäisen kerran myös soittotaitoaan.\nHerkullinen esitys, eikö vain?\nCasey Abrams pääsi kisassa niinkin pitkälle kuin kuudenneksi. Kauden loputtua tsekkailin epäsäännöllisen säännöllisesti uutisia Idol-kilpailijoista, toivoen näkeväni Caseyn albumin ilmestymispäivän. Vaikka rakastan lauluohjelmia, olen musiikin suhteen niin nirso, etteivät näistä kilpailuista nousseiden artistien levyt päädy koskaan omaan levyhyllyyni. Odotin tämän levyn olevan poikkeus.\nKun levy vihdoin julkaistiin, tärisin innostuksesta ennen kuin olin kuullut yhtäkään kappaletta. Siihen innostukseni valitettavasti jäikin. Tiedän, että levy-yhtiöissä tähdätään siihen, että artistien musiikki uppoaa mahdollisimman monenlaisille kuulijoille, mutta uskoin että Caseyn tyyli olisi kelvannut sellaisenaan.\nTähän väliin siis video Casey Abrams -nimisen albumin ensimmäisestä sinkusta Get Out.\nJuuh, elikkäs. En tykännyt. Sen sijaan olin raivostunut, turhautunut ja hämmentynyt. Suosikkini oli laitettu blenderiin, sekoitettu täydellä teholla ja puristettu autotunen läpi muoviseen muottiin. Tiedän että se oli odotettavissa ja tiedän hyvin, että tällaista musiikkia on paljon helpompi myydä. Olin silti todella pettynyt.\nJoitain kuukausia sitten päädyin etsimään uusia Casey-videoita Youtubesta, ja huomasin ilokseni, että elämää on Idolin jälkeenkin. Viimeinen valitsemani video on videoblogi Soul Pancaken tuottama pätkä, jossa Casey esittää vintageautonäyttelyn pihalla versionsa Nat King Colen kappaleesta L-O-V-E. Video on julkaistu maaliskuussa 2013.\nTällä videolla rakastan erityisesti artistin tyyliä. Star Wars T-paita, shortsit ja rumat lenkkarit ovat täydellisen epäpop asuvalinta, mutta ne vain korostavat Caseyn ihanuutta. Kyllä, tiedän. Casey on todella nuori, asuu suuren meren takana ja itse olen perheellinen yli kolmekymppinen. Mutta silti! En rakasta häntä sillä tavalla, vaan niin kuin muusikkona ja ihmisenä. Uskottehan?\nX-factorin kolmas kausi on alkanut Avalla 21.9. Ensimmäiset pari jaksoa eivät olleet maata järisyttäviä, mutta kolmannesta jaksosta alkaen meininki on tuttua lauluohjelmaparhautta. Kun alkukarsinnat ja välivaiheet jaksaa katsoa läpi, on livelähetyksiin mennessä ehtinyt muodostaa tunnesiteen kilpailijoihin. Silloin viimeistään on koukussa ja pahasti.


Kokkola Karleby Finland: Qr-KokkolaKarleby\nSadepäivinä sitä tulee leikittyä kaikenlaista! Pojan kanssa puuhasteltiin yksi iltapäivä qr-koodeja luoden. Sain aikaiseksi koodin tänne kotisivuille. Vähänkö päheänä:)\nTuumin sitten, että mitäs minä tällä...Poju pamautti huoneensa oven kiinni ja oven läpi saatoin kuulla kiivasta näppäinten naputusta...\nHetken kuluttua nuorukainen tuli esittelemään uudenuutukaisen käyntikortin sivuilleni - ja ihan laminoituina, luxusta!:) No joo, niin ne muuttuu ajan mukana käyntikortitkin. Vaatii tietysti ensin ladattavaksi QR Code Readerin kännyyn. Surkuhupaisaa vaan, että olen sen verran surkea markkinoija, että taitaa korttipino pölyyntyä hyllyn reunalle:/\nYöllä en saanut unta. Tietää loman toteutuneen, kun unirytmi on suloisesti sekaisin...\nVaan unettomana on aikaa kehitellä kaikenlaista. Huvittuneena visioin ensin käyntikortteillani "Hannun ja Kertun kesäkirmailun." Idea meni jotenkin siihen tapaan, että blogipäivityksiäni tehdessä ripottelen käyntikorttejani matkan varrelle ikään kuin vanhassa sadussa pudoteltiin kiviä, jotta osattiin takaisin kotiin. Kuva sitten sähköpostiini kerätyistä korteista. Eniten kortteja kerännyt voittaa kisan.\nToinen unettoman yön tuotos oli edellisestä jatkojalostus. Blogisivuni toimisi suunnistuskarttana. Osalle blogipäivityksistäni tekemille kohteille olisi jätetty qr-koodini. Kohteita ei paljastettaisi etukäteen, vaan mukana olisi aimo annos tuuria ja etsimisen iloa. Etenemistapa rastilta toiselle olisi vapaa. Lähtölaukauksen kajahdettua qr-koodijahtiin! Jos koodi löytyisi esim. Kokkopatsaan luota, täytyisi ottaa selfie paikan päällä niin että myös koodi näkyy. Lisäbonusta voisi saada löytämällä qr-koodin vaikkapa jostakusta kesätapahtumassa häärivästä henkilöstä...Miltähän kuulostaisi vaikka heinäkuinen Quardia Nuevan kesäkatukonsertti Naakkapuiston liepeillä, jossa kapellimestarin selustasta löytyisi koodi kuvattavaksi:)))\nKolmas villi visio, jossa entisaika ja nykyaika sulavasti paiskaisivat toisilleen kättä. Voisin yön pimeydessä hiipparoida pitkin Kokkolan katuja ja kiinnitellä patsaiden, muistomerkkien ja kiinnostavien historiallisten blogikohteiden vierustoille qr-koodeja, joista löytyisi suora linkki sivuillani oleville blogipäivityksille. Näin voisi vaikka kaupunkia kiertelevä turisti löytää tietoa Rumpalipojasta, Anders Chydeniuksen patsaasta, Maalla ja merellä -veistoksesta, Kokkopatsaasta, tai mitä kaikkea niitä nyt onkaan. Voisihan siitä oppilaidenkin kanssa kehitellä kivan kaupunkirallin kohteelta toiselle:) Lisääkin ideoita taisi viritä, mutta....\nEnsi yön aion nukkua!:)\nTunnisteet: qr-koodi, tapahtumat


OLUTKELLARI: Stallhagen Brown Ale\nPysytään vielä Ahvenanmaalla, mutta vaihdetaan alen väriä. Eli kyseessä Stallhagenin Brown Ale, joka panimon US Red Alen tapaan löytyy Alkon tilausvalikoimasta. Brown ale on itselleni ns. ”vaikea” tyyli, sillä se harvoin tarjoaa suuria elämyksiä, mutta toisaalta on hyvin tehtynä perusvarma, tasapainoinen ja laadukas oluttyyli. Katsotaan kuinka miehemme käy…\nRunsaasti vaahtoava, tumman ruskea olut. Tuoksu tumman maltainen, limppua, hieman happamuutta. Taustalla niukalti pähkinää, suklaata ja vihanneksista. Maultaan kuin hiilihapotettua leipää. Maltaisuus on hieman paahtunutta, leipämäistä. Tuoksusta tuttuja elementtejä eli pähkinää, suklaata ja sitä vihanneksista sivumakua täydentävinä palasina. Jälkimausta löytyy, tosin melko niukalti, yrttistä katkeroa. Melko maltillinen, pehmeä ja nautiskeltava olut, jossa mukavan riittoisa maku. Keskitummaa leipää pullossa, suuria tunteita tämä ei herätä, perusvarma Brown ale Ahvenenmaalta. Kannattaahan tätä testata, vaikka terävimpään kärkeen ei asiaa olekaan.\nTunnisteet: Alko, Arvio, Brown Ale, Godby, Pienpanimo, Stallhagen, Suomi


Nopea Valinta vakuudettomia luottokortilla Laina - Get - www.rugbykatowice.fora.pl\nNopea Valinta vakuudettomia luottokortilla Laina - Get\nWysłany: Nie 19:21, 09 Lut 2014 Temat postu: Nopea Valinta vakuudettomia luottokortilla Laina - Get\nSuorita numerot Ennen sitoutumista varten henkilökohtaiset vakuudeton laina tutkimaan kuinka paljon kunkin valinta kulut ajan . Kun palkka päivä rahoitustuotteiden voit aquire dollaria kuluessa useita tunteja , tai niin . Rahat takaisin käsintehtyjä kortteja tyypillisesti tarjouksen olet rahaa takaisin on ostaa suunniteltu kun etenemällä Special henkilö [link widoczny dla zalogowanych] kyllä ?? löydät hinnat sopivaa on valmistus ja maksaa takaisin merkitystä. Tämä tahto yleisesti vaihdella alle 1 prosentin noin 1 prosentti on omaisuus kustannukset riippuen sovittu tarjoukset ja maa erillisiä lainsäädäntö .\nEi vakaa palkka voi nopeasti hinaaja erotetut viesti kotimaan ja se on rahoitustilanne . Ne voivat olla , lopulta , palkkapäivä lainat , jossa korkeat korot ja Kaupan hyödynnetään suoraan pois palkka in client . Joukko ihmisiä miettiä kahdesti ottamaan luottokortti velka ja tämäntyyppisen elinikä asia . Siksi se on tärkeää arvioimaan rahoituslaitosten on- line ennen vastaanottava luotto . He aikovat ottaa huomioon teidän antaa lähettäjän milloin tahansa ja 24 tuntia vuorokaudessa [link widoczny dla zalogowanych] minimaalinen luotto-pisteet , joka on usein vaikutus näiden , on myös yleisesti tunnustettu by käteisennakkoa lainat . ottaa käyttäminen organisaation allekirjoittaja mutta on mahdollista saada luotto pisteet ehkä ja alkaa ja jälleenrakentaa yksilöllisen luottoluokitus tulevaisuuteen . Useimmat oppilaat saada tuki kenellekään 4 vuotta oman College estradi ? Näihin kuuluvat kaikki hyvä kysymystä rahoitus office .\nVarmasti , suhteessa tahansa suojaamattomia pankkilaina on avaintekijä tässä nimenomaisessa lähestymistavan . Etusivu korot ovat jatkuvasti muuttamassa on Yhdysvaltain asuntojen markkinapaikan . On olemassa valinta Nopea - nimi ja pienempi usecured pankkilainoja valita . Vastaanottava helppo Internetissä on todella hyvä vaihtoehto ihmisiä, jotka ovat vähemmän kuin täydellinen luotto jolta vaaditaan käteinen nopea . henkilökohtainen vakuudeton laina käytetty rautakauppa on tyypillisesti kutsutaan askartelu pankkilaina . Varmasti olemassa paljon miksi se hyödyllistä saada käsiinsä auto hyödyntämällä autolainan sijasta käytä auton rahoittaa [link widoczny dla zalogowanych] Tämä voi tarkoittaa hyvin iso henkilökohtainen laina kanssa vähemmän kuin täydellinen luotto tulisi käyttää . Hankkiminen auton rahoitus on suunniteltu vastaa ihmiset .\nUseimmat maksaa päivä lainoja ovat pienet määrät tulot on paaston lyhyeksi ajaksi oman. Jälkeen katsomalla useimmat näistä pistettä , voit kehittämiseksi ratkaiseva vaihtoehto . Jotta ovat oikeutettuja , tutkijat olla oikeutettu opiskella in usa mahdollisesti kuin yksilöitä tai erinomainen , tai tuntemattomia henkilöt tarjoaa todisteita pitkäikäinen post asteen residenssi seisoo . Jos et useimmat näistä erät , pystyt ja ovat eligble varten yksittäinen vakauttamista laina se vakuudettomia nopeasti . Mitä yksilöitä tyypillisesti väittävät Tietoa vähemmän kuin täydellinen luotto palkkapäivä ennakot olisi, että laskut liian matala ja on maksettava ilman vaikeuksia ja joka vaaditaan tapahtuu niitä [link widoczny dla zalogowanych] aivan kuten useimmat henkilökohtaiset lainat , tämä voi want. Yhdistelmä on kiistatta elintärkeitä ratkaisu saavuttamiseksi vero itsenäisyys . viranomaisten on useimmissa tapauksissa hyväksyä kirjettä ja ääriviivat ja kestävä tämä asiakkaat ovat parhaillaan ottaa raha osakkeenomistajat tai ehkä varasto historia luotto, mutta on hieman on ?? kolkko paikka se ja on BE osoitettu huolellisesti .\nVähemmän kuin täydellinen luotto tapahtuu kun koska olet ammattitaidottomia in konferenssi luottokortin velkaa erässä ajoissa . Mitä line Cash Advance Lainat ?.


Dieetit Kategorian Artikkelit\nEsittelyssä erilaiset dieetit – Maailmalla on satoja erilaisia dieettejä, osa pikadieettejä ja osa on ollut käytössä jo kymmeniä vuosia…\nMikä on 5:2 dieetti? 5:2 dieetti tai osaviikkopaasto on laihdutusmenetelmä tai ruokavaliodieetti, jossa kahtena päivänä viikossa noudatetaan paastodieettiä. 5 päivänä syödään normaalisti, …\nLentoemännän dieetti on jo pitkään tunnettu dieetti, jonka uskotaan syntyneen USA:ssa lentoemäntiin kohdistuneiden painovaatimusten takia. Alempaa löydät päivittäiset ohjeet! Lentoemännän dieettiä on …\nTietoa ja Factaa Sirt-dieetistä Kevään, kesän ja syksyn 2016 uusin kohudieetti on nimeltään shirt-dieetti. Kohun syynä on varmasti se, että useat viihdemaailman …\nTästä artikkelista löydät ketoosi laihdutus ohjeita ja vinkkejä miten käyttää ateriankorviketuotteita, kun pyritään pääsemään ketoosiin. Sana ketoosi vilahtelee monen laihduttajan puheessa. Kyseessä …\nUusin dieetti Amerikasta ja Ruotsista kehoittaa jättämään vehnän pois ruokavaliosta. “Kuntosaliohjaaja Anna Haeggman, joka tiputti painoa 72 kilosta 55 kiloon, on yksi dieetistä …\nSlanka dieetti on hiljattain tullut Suomeenkin. Slanka on Ruotsissa valmistettu dieettituote ja se on ollut aika suosittu Ruotsissa. Nyt sen markkinointi on …\nSupermalli Dieetti – Laihdu 2 Kiloa Viikossa\nUusin dieetti maailmalta on supermalli dieetti. Sen on kehittänyt Kelly Killoren Bensimon, joka on kirjoittanut kirjan I Can Make You Hot! The …\nAnanas laihdutus on laihdutuskeino tai dieetti, joka pääosin perustuu ananaksen nesteitä poistavaan vaikutukseen. Ananaksessa sanotaan myös olevan aineita ja entsyymejä, jotka puhdistavat …\nIsodieetti – 8 Viikon Dieetti\nMikä on isodieetti? Isodieetti on ruokavalio, joka auttaa laihduttamaan. Isodieetti on itseasiassa kirja, jonka ovat kirjoittaneet ruotsalaiset Fredrik Paulún, Kristina …\nPikadieetti Millainen olisi hyvä pikadieetti? Nopeasti toteutettava vai nopeasti ohitse? Ehkäpä molempia, joten tältä sivulta löydät muutamia nopeasti toteutettavia dieettejä. Yhden Päivän …


Waltakunta Werkossa Wiikoittain: Palaan vaihteeksi talouskriisin Espanjaan\nPalaan vaihteeksi talouskriisin Espanjaan\nKUVA: Helge V. Keitel, Madrid, Spain (17.7.2012)\nPalaan vaihteeksi Espanjaan. Vuoden 2012 aikana Madridissa järjestettiin 3 000 mielenosoitusta. Joka päivä vajaa kymmenisen mielenilmaisua. Saavuttuamme Gran Via Catalonia -hotelliimme helikopteri pörräsi taivalla seuraten mielenosoittajien liikkeitä Madridin keskustassa.\nEspanjalaiset tuttavamme kertoivat, että maassa oli noin miljoona ylimääräistä asuntoa (kiinteistöä), joille ei ollut näköpiirissä ostajia – ei läheltä tai kaukaa. Lukuisia espanjalaisia on häädetty kadulle asuntolainojen maksuvaikeuksien takia.\nVaikka vapaita kiinteistöjä on pilvin pimein, on talouskriisin takia häädettyjen määrä noussut 300 000! Katalonialainen avustusjärjestö Caritas varoittaa, että kodittomien tilanne on Espanjassa hälyttävä.\nAjatelkaa! Puolet Helsingin asukkaista kadulla.\nKaupunkien asunnottomien suojat ovat täynnä. Häädetyt päätyvät sukulaisten nurkkiin tai valtaamaan jonkun tuhansista tyhjillään olevista kiinteistöistä, jotka ovat päätyneet velkaisille pankeille rakennuttajien konkursseissa.\nAsuntovelkaisten ahdinko ja pankkien haluttomuus neuvotella sopuratkaisuja ovat raivostuttaneet espanjalaisia ja kasvattaneet pankkivihaa. Useissa kaupungeissa tuomarit ja poliisit kapinoivat häätöjä vastaan, kertoo HS 2.1.2012.\nPaineen keskellä Espanjan hallitus jäädytti hiljattain heikoimmassa asemassa olevien häädöt. Toiveita on, että kansallistettujen pankkien asuntovarannoista aletaan järjestää asuntoja kodittomille.\nLähettänyt Helge Keitel klo lauantaina, tammikuuta 05, 2013


marraskuuta 2013 | Coconut White\nMinulta kysellään hyvin usein sähköpostissa ja täällä blogissa kokemuksista ja mielipiteistä liittyen meidän Kivik sohvaan ja divaaneihin. Niinpä ajattelinkin tehdä tälläisen yleisen postauksen tästä aiheesta, missä en käytä minkäänlaisia faktoja vaan kerron oman fiiliksen pohjalta mielipiteeni. Tiedän tai luulen, että tulen saamaan kommentteja, missä kerrotaan ihan erilaisia kokemuksia kuin mitä me olemme kokeneet, joten tämä postaus on siis vain meidän perheen arvostelu. Tälläinen pieni alustus tähän ettei kukaan ymmärrä näitä listaamiani plussia ja miinuksia väärin.\nMeiltä löytyy siis kolmen istuttava Ikean valkoinen Kivik sohva ja kaksi valkoista divaania samasta sarjasta. Divaanit meillä on ollut nyt käytössä jo parin vuoden verran ja sohva yli vuoden. Toisella divaanilla olemme istuneet päivittäin, toisella harvemmin koska se on sijoitettu tyttömme huoneeseen. Sohvalla istumme tietenkin päivittäin. No millaisia plussia ja miinuksia meidän mielestä Kivik sarjan tuotteista löytyy?\nKuten huomaatte, meillä ei ole tähän Kivik - sarjaan mitään negatiivista sanottavaa. Olemme kokeneet sohvan ja divaanit niin hyviksi, että emme löytäneet mitään negatiivista sanottavaa kuin tuo valkoisen värin arkuus.. mikä ei edes tähän sarjaan liity vaan yleensä valkoiseen väriin. Olemme niin tyytyväisiä, että tulemme hyvin todennäköisesti hankkimaan uuteen kotiimme vielä lisää tätä sarjaa.\nToivepostaus: Ikean Kivik sohvan kokemuksia\nNyt on H&M:n joulu katsastettu Suomenkin päässä ja tilaus lähti menemään. Aika vähän tarpeita tänä vuonna oli, koska valikoima oli kumminkin jonkin verran samaa kuin aikaisempina vuosina, joten tilaus oli aika pieni. Kuten olette ehkä huomanneet, meidän joulukoristeet koostuu pääasiassa valkoisista ja hopeisista koristeista ja nytkään poikkeusta en tehnyt. Sopivat sitten hyvin ensi vuonna uuteen, vaaleaan kotiimme. Jouluisia, hopeisia tyynynpäällisiä, kaitaliinoja ja pöytätabletteja meiltä löytyy jo valmiiksi kotoa, joten omat tarpeet olivat hyvin, hyvin vähäiset. Kaikkea kaunista Homen 2013 joulukokoelmasta olisi löytänyt, mutta päätin ottaa järjen käteen ja hillitä itseni kun melkein mitään ei tarvitse. Keräsin tähän alle kuvakollaasiin kaikki tuotteet mitä olisin voinut meille kotiin ottaa. Värit keskittyvät selvästi valkoiseen, harmaaseen ja hopeaan.\nMeidän kotia kohti lähti siis vain 2 kappaletta valkoista strassityynynpäällistä.\nYleensä nämä H&M:n joulutuotteet ovat saapuneet aika nopealla tahdilla kotiin eli tänäkin vuonna voi tuotteet olla jo marraskuussa postissa odottamassa. Sitten sitä voikin alkaa laittaa jo jouluisia tekstiilejä ja koristeita kunnolla esille, jee! Eli valkoinen, hopea, strassit ja pikkuriikkinen vaaleanpunainen häivähdys tulee täyttämään kotimme tekstiilit ehkä jo ensi viikolla.\nLöysittekö te mitään shoppailtavaa H&M Homen joulukokoelmasta?\nH&M:n joulutilaus tehty\nViimeksi käsittelin eteisen säilytysratkaisuja yksikseen ja nyt ajattelin esitellä muiden huoneiden säilytysjärjestelmät. Tulemme tarvitsemaan vaatekaappeja kaikkiin kolmeen makuuhuoneeseen: meidän makuuhuoneeseen, N. tytön huoneeseen ja vauvan huoneeseen. Kaikkiin kolmeen tulee valkoiset vaatekaapit, mutta hieman eri kokoiset riippuen huoneesta. Tyttöjen huoneisiin pohdimme laittavamme 150 x 236cm kokoiset vaatekaapit, joihin tulee sisusteet roikkuvaatteille, hyllyjä vaatteille sekä hyllyjä mihin sijoittaa erilaisia säilytyslaatikoita. Tyttöjen huoneeseen tulee myös normaalit lipastot, joten koen tuon 150cm leveän kaapin riittävän. Tietenkin päätämme asian vasta kun olemme päässeet näkemään valmiit tyttöjen huoneet. Näin pohjakuvan perusteella nuo 150cm tuntuvat riittävän, mutta en lyö asiaa nyt ihan 100% varmuudella lukkoon. Varma asia on, että kaapit ovat valkoiset ja niihin tulee myös valkoiset ovet.\nMeidän master bedroom on niin iso, että sinne pitäisi mahtua myös paljon säilytystilaa. Tämän takia valitsemme todennäköisesti 3 metriä leveät vaatekaapit samalla lailla kuin eteiseen. Haluan, että kaikki minun ja mieheni vaatteet menevät tulevaan vaatekaappiin ja sinne pitää mahtua kaikki vaatteisiin liittyvä sekä ehkä jotain sisustushommeleitakin. Laitamme kaksi 150cm kaappia vierekkäin ja kaappiin tulee valkoinen liukuovi, joka yhdistää kaapit keskenään. Eli lopputulema on kuin ylemmässä kuvassa, mutta kertaa kaksi. Varsinkin roikkuville vaatteille tulee olla paljon roikkumistilaa, koska niitä meiltä löytyy paljon. Mieheni käyttää töissä pukua ja kauluspaitaa päivittäin ja itse ( kun vihdoinkin töihin menen elokuussa) käytän paljon siistejä vaatteita töissä. Meiltä löytyy siis paljon henkarivaatetta, joten kummaltakin puolelta tätä kaappia pitää löytyä tanko. Tässä kuva vielä tulevasta ratkaisusta, meille tulee vain kokovalkoinen versio.\nJuuri tajusin, että meidänhän pitää vuokrata joku rekka, että saamme tuotua kaikki nämä kaapit kotiin. Osinahan ne tulee, mutta silti! Onneksi lähipiiristä ja kavereista löytyy innokkaita kokoajia, toivottavasti ;)\nValmistuvan talon säilytysratkaisut!


Mielikuvaharjoittelu on aika hyvä! Nimittäin on se vaaan niin, että työ kyllä haittaa tätä harrastusta pahasti! Mutta onneks on yöt ja lomat :)\n28. helmikuuta 2008 klo 9.36\nOnnea työpaikasta! Kyllä mä ainakin työn, lasten ja kodinhoidon lisäksi onnistuin kutomaan tunnin-pari päivässä. Ja sitten on viikonloput ;-)\n28. helmikuuta 2008 klo 9.39\nÄhh, kirjoitusvirhe, siis onnistun! On minulla vieläkin työ, koti ja lapset. Ja urheilukin! Sitä ei sovi unohtaa! ;-)\n28. helmikuuta 2008 klo 9.40\nIhme ja kumma, kyllä se ajankäyttö tuppaa aina jotenkin järjestymään. Kaikki luppoaika vaan hyvään käyttöön - itse neulon lähes aina esim. julkisissa (no ehkä en kuitenkaan alle 10 min matkoilla :-D)\n28. helmikuuta 2008 klo 9.52\nOnnea työpaikasta! Jos töissä on hiljaista, voi ostaa lankaa netistä tai lukea blogeja ja kun tulee kotiin on vaan äkkiä tartuttava puikkoihin ja sitten vasta vapaapäivänä siivoilla tai tehdä kotihommia. Kyllä sitä kummasti työn ohellakin ehtii, kyllä se siitä!\n28. helmikuuta 2008 klo 10.07\nOnnea työpaikasta minultakin! Yhdyn aiempiin kirjoittajiin, kyllä neulomiselle aina jostain löytyy aikaa :)\n28. helmikuuta 2008 klo 10.36\nOhoo, onnea tosi paljon! Etköhän sä siitä selviä, juuri ja juuri, saattaahan olla että rakastut neulomiseen vielä lujemmin ku se on rajotetumpaa :). Ja kiitos inspiraatiosta, keksin just että mitä teen siitä yhdestä vyyhdistä Sivillaa (vai oliko se nyt Silviaa), joka mulla pyörii nurkissa :).\n28. helmikuuta 2008 klo 10.40\nIhania huiveja.Pystyisitkö mahdollisesti jakamaan mulle tuon kuviokerran ohjeen? =)\nOnnea työpaikan johdosta! Perästä tullaan...\nItse kun menen parin viikon päästä töihin en tosin vakituiseen huomaan että pari kuukautta menee etten tiedä mistä bloggaisin kun en ole jaksanut neuloa mitään. Sitten on huono omatunto ja seuraavan kuukauden joka ilta yrittää väkertää jotain kokoon jonka sitten suurena saavutuksenaan voi esitellä blogissaan kesäkuussa! Katsokaa villasukat tein! =) =D XD\n28. helmikuuta 2008 klo 10.42\nOnnea!! Työpaikka on hyvä.\nNeulomisaikaa järjestyy kyllä, mutta välillä voi olla työlästä selvittää missä kohtaa neuletta olikaan menossa tai miten kavennukset tuli tehtyä toisessa hihassa.\nVieroitusoireet iskevät sitten vuoden-puolentoista päästä vasta, kun on tottunut työhön. Mutta ne voi vaimentaa neulomalla rivakasti sitten vapaapäivänä.\nOnnea vielä. Toivottavasti viihdyt :-)\nVoi kiitoksia onnitteluista! Onhan tämä aika jännää aikaa, viimeksi olen ollut "oikeissa" töissä vuonna 2004. Tämä uusi työpaikka on täysin erilaista työtä kuin aikaisemmat, tiedossa siis paljon uuden opettelua ja ennenkaikkea sopeutumista. Ihanat työkaverit ovat ekana toivelistalla!\n28. helmikuuta 2008 klo 11.37\nOnnea työpaikasta täältäkin!\nToki työ, perhe, askareet yms. nipistää päivittäisestä neulomisajasta paljon, mutta silti onnistun neulomaan lähes päivittäin jonkin verran. Joskus huomaan itsessäni ärsyttävää malttamattomuutta, kun aikaa on vähän neuloa ja haluaisin, että neule valmistuisi asap. Kyllästyn, jos neuleen neulominen venyy ja venyy enkä saa neulottua neulettä loppuun :-)\n28. helmikuuta 2008 klo 14.49\nOnnea työpaikan johdosta! Neulomisaika varmasti vähenee, mutta ainakin minulle se puikkojen kilkutus on parasta pään nollausta työpäivän jälkeen. Puoli tuntiakin auttaa ihmeesti. :)\n28. helmikuuta 2008 klo 14.57\nOnnea uusiin kuvioihin! Ajankäyttö on prioriteettien asettamista, kyllä neulomiselle aina hetki löytyy. Suosittelen kyllä muistiinpanojen tekemistä neulomistahdin hidastuessa\n28. helmikuuta 2008 klo 15.58\nKovasti onnitteluja uuden työpaikan johdosta!\n28. helmikuuta 2008 klo 17.39\nPaljon Onnea Työpaikan Johdosta! Palkkapäivä tasoittanee vapaa-ajan vähenemisestä johtuvaa mieliharmia!\n29. helmikuuta 2008 klo 13.50\n29. helmikuuta 2008 klo 18.00\n29. helmikuuta 2008 klo 23.01\n1. maaliskuuta 2008 klo 11.20\nKyllä siitä tulee vieroitusoireita. Ensin alat inhoamaan työtäsi, sitten sopeudut, mutta blogitukset harvenee, blogiystävät kaikkoavat, ja huomaat että elämäsi on työtä ja epätoivoista neulomisen yrittelyä. Koskahan työmaailmassa ymmärretään antaa neulomisvapaata?\n2. maaliskuuta 2008 klo 11.58\nOnnea töiden johdosta! Hieno homma saada oman alan töitä! Kyllä se kudin odottaa parempaa neulomisaikaa, älä huoli. :)\n3. maaliskuuta 2008 klo 13.37\nsarah b. kirjoitti...\ni love that stitch pattern! What is it and where can i find it?\n5. maaliskuuta 2008 klo 22.03


Kummisetä on poissa\nTänään oli uutisissa järkyttävä uutinen, James Brown, Soulin Kummisetä, Mr. Dynamite, the Hardest Working Man in Show Business, Minister of The New New Super Heavy Funk on kuollut. Eihän se sinänsä ole ihme että 73-vuotias, rankan elämän elänyt ja vuodessa sata keikkaa vetävä äijä heittää lusikan nurkkaan. Jotkut tuntuvat kuitenkin olleen aina kuvioissa vetelemässä naruista, ja heidän pysyessään maailma tuntuu olevan mallillaan. James on ikuinen samaan tapaan kuin Kekkonen, Elvis, Fidel Castro tai Juice, joskin James on näistä minulle tärkein.\nJames Brown oli vanhan koulukunnan soulmiehiä, hän aloitti hommissa puuvillapelloilla ja kengänkiillottajana ja kävi istumassa nuorisovankilassa. Onneksi jalkavamma pilasi lupaavan urheilu-uran ja Jamesin oli pakko keskittyä musiikkiin, jonka perusteet hän oppi gospel-kuorossa.\nJames lähti kulkemaan omia polkujaan rotuerottelun aikana, jona tähdet vetivät sliipattua motown-soulia tötterökampauksissaan. Rytmi oli aina Jamesille numero ykkönen, ja neljästä tahdista ykkönen oli se jolla kumahti. Vuoden 1961 hitissä Night Train ei ollut montaa riviä sanoja ja nekin olivat mukana lähinnä rytmin ja fiilistelyn takia. Cold Sweatissa 1967 ei ollut enää juuri sointuvaihteluita, hikeä ja ähinää sitäkin enemmän. Ähinä ja järkyttävä alkuvoima mullistivat aikanaan minun ja veljeni, esipuberteettisten espoolaisnörttien äänimaiseman. Minun kohdallani ratkaiseva käänne hikisen rytmin suuntaan oli aloittelevan Eternal Erectionin keikka, jolla Saara Soisalo soitti DJ:nä funk-aarteita. Omina DJ-iltoinani minulla on ollut oikeastaan vain yksi vakiobiisi, Too Funky in Here. Biisin levyttämisvuosi 1979 oli discon kulta-aikaa ja Jamesin ura pohjalukemissaan, mutta pohjaltakin jysähti mahtava rytmin ilosanomaa julistava discofunk-pläjäys (levyn nimi oli jamesmaisen vaatimaton The Original Disco Man).\nJames Brown oli laulajana raa´an alkuvoimainen soul shouter, tanssijana ilmiömäinen ja esiintyjänä sähköisen karismaattinen. Jamesin itsensä mielestä ilman James Brownia (hän tykkäsi käyttää itsestään kolmatta persoonaa) ei olisi ollut funkia, discoa, eikä hip hopiakaan, eikä hän aivan väärässä ollutkaan. Miles Davis piti Brownia innoittajanaan, nuori Michael Jackson opiskeli tämän jalkakikat ja tavan rytmittää biisejä huudoilla ja ähkäisyillä. Brownin laulutapa rytmin ehdoilla oli pohjustamassa rapin syntyä, Curtis Blow on kutsunut Give It Up Or Turnit A Loosea (1969) hip hopin kansallislauluksi.\nJames oli bändinjohtajana kunnianhimoinen ja kova. Hänellä oli tapanaan sakottaa soittajiaan vääristä nuoteista tai mokista. Kun James ähkäisi kesken funkin gotcha! tiesi joku soittajista tilipussinsa kevenevän. Kun hän huusi jonkun bändiläisen nimen, piti tämän heittää välittömästi improvisoitu soolo tai riffi. Ei ihme että Brownin bändi lakkoili usein tai soittajia lähti kävelemään, usein palatakseen myöhemmin takaisin ruotuun. Kovassa koulussa jalostui monta huippusoittajaa, esimerkiksi bassokuningas Bootsy Collins napattiin bändiin lähestulkoon koulun penkiltä. Bootsy sai myöhemmin Jamesilta kenkää huonon happotripin takia - legendan mukaan hän luuli bassonsa muuttuvan käärmeeksi ja pakeni lavalta kesken keikkaa.\nOn harmi että Jamesista muistetaan huumehörhöilyt ja väkivaltaisuus, joihon hän vajosi uransa aallonpohjassa. Huippuaikoinaan hän suhtautui erittäin kielteisesti huumeisiin ja viinaan, eikä antanut niiden pilata omaa tai bändinsä suoritusta. Brown oli rauhoittamassa mellakointia Martin Luther Kingin murhan jälkeen 1968, hän järjesti tukikonsertteja mustien poliittisille järjestöille ja omisti radioasemia, joilla soitettiin mustaa musiikkia, myös tietenkin hänen omaansa. Odotan innolla Spike Leen James Brown-leffaa, toivottavasti siitä tulee yhtä hikinen ja kiinnostava kuin Kummisedän elämästäkin.\nLapsuudenystävieni, kavereideni ja työkavereideni joukossa on ollut monta äärimmäisen lahjakasta ihmistä. Joku on ollut uskomattoman musikaalinen, toinen matemaattinen nero, kolmas huippulahjakas piirtäjä. Eräs ylitti kaikki pisterajat armeijan älykkyystesteissä, mutta heitti epähuomiossa kaappinsa avaimet roskikseen, kahdesti. Yksi ryökäle puolestaan on niin hyvännäköinen, ettei hänen tarvitse edes avata mittavaa sanaista arkkuaan saadakseen naiset lumoihinsa. Oli sellaisia, jotka voittivat kaikki urheilukilpailut pikajuoksusta kuulantyöntöön. Eräälle luokkakaverille olivat kaikki aineet helppoja, hän opiskeli vaihto-oppilasvuoden jälkeen lukion toisen vuoden oppimäärän kesämökillään muutamassa viikossa. Tällaiset renessanssi-ihmiset, jotka ovat kaiken lisäksi mukavia, ovat pahimpia – heiltä ei voi edes vihata hyvällä omallatunnolla.\nOlen ihaillut veljeni toisin näkemisen kykyä ja keskittymiskykyä, joka voi sulkea pois koko ulkopuolisen maailman mielipiteineen. Verbaalisessa kyvyssä veli on myös sitä luokkaa että välillä on vain naurettava ääneen sanallisen vuoristoradan kyydissä. Pomossa puolestaan yhdistyvät loputon uteliaisuus ja ällistyttävä asioiden omaksumiskyky.\nSuuri lahja voi olla myös taakka, yli-innokkaat sukulaiset tai vanhemmat voivat kasata pienen ihmelapsen päälle suuria odotuksia tai evät ymmärrä, ettei yhden lajin lahjakkuus tee lapsesta ikäistään kypsempää. Joidenkin huippulahjakkaiden elämänmenon perusteella on näyttänyt, että siellä missä ovat kirkkaimmat valot, ovat myös synkimmät varjot.\nVaikka olen ajatellut olevani onnellisen keskinkertainen, on olemassa yksi lahja jota olen aidosti kadehtinut. Eräs ystäväni on siunattu omalaatuisella tavalla, hän näyttää olevan vailla protestanttisen miehen taakkaa. Jos miehen ahdas sukupuolirooli, työelämän menestyspaineet ja perheen odotukset ovat Matrix, on hän Neo. Nolostuminen ja häpeileminen tuntuvat olevan hänelle tuntemattomia asioita. Aluksi mietin että hän hukkasi kykyjään kun ei pinnistellyt diplomi-insinööriksi. Sittemmin tajusin että hän tarttuu hetkeen ja käyttää kykyjään mielekkyyteen ja onnellisuuden tavoitteluun. Hänen seurassaan tulen hyvälle tuulelle ja asiat näyttäytyvät oikeissa mittasuhteissaan. Ei hän ole maailmasta irrallaan, maailma vain ei ole saanut häntä kiinni. Toivon ettei koskaan saakaan.\nSää yllätti toimittajat\nHyvä että tuli ensilumilla hiihdettyä, ei taida hiihtokelejä tulla vähään aikaan. Hiihtokisat on peruttu, mäkihyppyä hypätään sateessa, golfkettiä avataan Suomessa uudelleen joulukuussa. Jopa Alpeilta on pujottelukisat peruttu kun lunta ei ole - Alpeilla, joulukuussa! Jos jotain positiivista hakee, niin jokavuotinen kitinä suomalaisen hiihdon huippulupausten vähyydestä loppuu yhdessä hiihtokisojen kanssa seuraavan parinkymmenen vuoden aikana. Rukan laskettelukeskukseen pykätään keinolumetusjärjestelmää, jonka vedenkulutus vastaa keskisuurta suomalaista kaupunkia. Sitten kun tämäkään ei enää riiitä niin varmasti anotaan valtion tukea sähköjäähdytteisten sisälaskettelurinteiden rakentamista varten. Kyllähän joku kepulainen herää vuosittain vaatimaan hiihtoputkeakin johonkin päin Etelä-Suomea.\nKesällä oli Suomessa ennätysmäinen kuivuus. Viime kuukausi oli ennätysmäisen lämmin. Kaikkien aikojen (vuodesta 1861) 9 lämpimintä vuotta on mitattu viimeisen kymmenen vuoden aikana. Pahimmat tulvat sataan vuoteen tulevat Keski-Euroopassa parin vuoden välein. Otsonikato Etelämantereen yläpuolella on ollut ennätysmäinen taas tänä vuonna. Meksikonlahden hurrikaanisesonki oli viime vuonna ennätysmäinen. Ja niin edelleen ja niin edelleen.\nKainkahan kauan ihmiset ja ennen kaikkea toimittajat jaksavat ihmetellä ja uutisoida näitä "poikkeuksellisia sääilmiöitä". Skimbaamisen loppuminen ei ole suurin Alppien jäätiköiden sulamisen aiheuttama ongelma, vaikka niin saattaisi uutisten perusteella ajatella. Vakuutusyhtiöissä ei ihmetellä vaan lasketaan todennäköisyyksiä. Saksassa yksi tulva voi maksaa 15 miljardia euroa, useat vakuutusyhtiöt eivät enää myönnä Reinin laaksoon vakuutuksia lainkaan Alppien jäätiköiden sulamisen aiheuttaman Ison Tulvan riskin takia.\nReinin tai muiden Keski-Euroopan jokilaaksojen murheet eivät ole mitään verrattuna siihen kun Himalajan jäätiköt sulavat. Aluksi Gangesin, Induksen, Mekongin, Jangtsen ja Keltaisen joen virtaus kasvaa ja joet tulvivat, sitten joet hiljalleen kuivuvat. Jos niin käy, on kolmannes maailman väestöstä ilman makeaa vettä.\nMihin me tarvitsemme Ilkka Remestä kun vakuutusyhtiöiden todennäköisyyslaskelmat tai tutkijoiden ja Pentagonin ennusteet ovat paljon rankempaa luettavaa?\nSaadakseni kroonisen unenpuutteen aiheuttaman yleisen alamäen poikki, otin perjantain vuosilomaa. Se oli aikuisikäni ensimmäinen lomapäivä, en laske lomapäiviksi niitä töistä vapaita päiviä, jolloin opiskelin tai olisi pitänyt opiskella.\nMietin miten saisin kaiken irti tästä ennenkuulumattomasta vapaahetkestä. Halusin tehdä kaikkea sitä, josta olin mielestäni jäänyt viime aikoina paitsi. Vietyäni lapset päivähoitoon luin lehden ajan kanssa, järjestelin musahyllyäni ja lueskelin pelihahmoni unohtuneita loitsuja.\nYleensä pystyn nukahtamaan missä vain ja hyvin nopeasti mutta viime aikoina nukahtaminen ei ole enää onnistunut. Päiväunien varmistamiseksi lähdin lenkille syvälle Kaupin metsiin. Metsäpoluilla juoksennellessa kuuntelin loppuun huikean jännärin Sarasvatin hiekkaa. Kotiin palatessani jäin halailemaan puita ja tekemään hengitysharjoituksia järven rantaan. Kyllä, tarkistin ettei kukaan näe.\nPyykit pesutupaan, maha täyteen kiinalaista noutoruokaa ja uni tuli kuin juna. Vaimoni loistoideasta lähdin suoraan saunasta katsomaan Tampere-taloon Jippua ystävineen. Sain vielä houkuteltua rakkaan veljen asiantuntevaksi keikkaseuraksi. Saunanmärkä paita kuivui vasta puolessa välissä keikkaa mutta silmäkulma kostui jo ekan kertsin kohdalla. Jipusta pitää kertoa vähän enemmän, koska tällaisia tyyppejä ei ilmesty usein.\nLavalle haahuili jännittyneen näköinen 20-vuotias mimmi mummolta lainatussa koltussa ja villasukissa. Puheäänen ja hiljaisen alkuvaiheen jälkeen mietin että kestääköhän ääni koko keikkaa. No siitä ei tarvinnut olla huolissaan. Jippu on aivan järkyttävän kova laulaja, herkyyden lisäksi voimaa löytyy kuin pienestä kylästä. Laulu oli suvereenia ja tunnelataus sitä luokkaa että haukoimme veljen kanssa henkeämme. Jos olisin kuullut keikan lukioiässä, olisin varmaan ollut vähintään kuukauden aivan pois raiteiltani. Broidi totesi että ihan kuin olisi kuunnellut nuorta Maaritia ilman maneereja ja omalla matskulla. Matsku oli hämmästyttävän hyvää, mitään notkahdusta ei oikeastaan tullut koko keikalla.\nJippua säestäneet neljä runopoikaa olivat todella päteviä soittajia ja vierailijoista Tuure Kilpeläinen teki epäkiitollisesta sivuosastaan huolimatta erittäin karismaattista jälkeä. Emma Salokoski oli sairastunut, hänen tilalleen Jippu toi lavalla "elämänsä tärkeimmän ihmisen" siskontyttärensä, jolla ei äänessä ollut mitään valittamista hänelläkään.\nJipun rikkinäisyys, romanttisuus, lapsenusko ja tunnelataus ovat vapauttavaa vastalääkettä viileälle trendikkyydelle, puolueettomille humanisteille, NYT-liitteen toimittajille ja muille sarkasmin ja ironian takana piileskeleville pelkureille.\nTäällä on maistiaisia mutta mene kokemaan Jippu livenä jos voit.\nniin, lomapäivähän meni siis ihan yli odotusten, nyt viikonloppuna on vaimon vuoro keskittyä muuhun kun minä hoidan lapsia.\nHaluan kiittää kahta musiikin suurmiestä, Freddie Mercurya ja Wolfgang Amadeus Mozartia, koska maailma ilman heitä olisi paljon ankeampi paikka.\nMozartia kuunnellessa tuntuu siltä kuin kaikessa olisi järkeä, ylitsepääsemättömät ongelmat kutistuvat ja rauha ja toiveikkuus valtaavat mielen. En ole uskonnollinen ihminen mutta Mozartin musiikki saa uskomaan hänen aikalaisiaan: että on Jumala joka valitsi välikappaleekseen tämän pienikokoisen pieruhuumorin ja uhkapelien ystävän. Tuloksena oli ylimaallisen kaunista, iloa ja helppoutta pursuavaa musiikkia.\nTelkusta tuli samana iltana kaksi konserttia: Queen vuodelta 1986 ja aikamme kovimmaksi stadionviihdyttäjäksi mainostettu Robbie Williams livenä. Robbie on komea, Freddie enintään persoonallinen, Robbiella on hyvät hampaat, Freddie oli kasvattanut viikset purukalustonsa peitoksi. Robbiella on huima audiovisuaalinen show, Freddiellä oli värivalot, Robbiella tyylikkäät vaatteet, Freddiellä mattinykäsfarkut. Sen enempää vertailua ei ole reilua tehdä, koska Freddie oli maailman kovin rock-laulaja, jonka oli helppoa täyttää valtavat stadionit äänellään, egollaan ja karismallaan.\nLive Aid -konsertin aikaan Queen oli jo pois muodista, mutta kun Freddie avasi äänensä täydellä Wembleyllä, totesivat muut tähdet backstage-alueella että jaaha, siinä meni show, kuka joutuu seuraavaksi. Henry Rollins totesi osuvasti että jos Nürnbergin puoluepäivillä olisi ollut bändi niin se olisi näyttänyt tuolta. Paitsi että Freddie oli huima showmies, teki hän myös kuolematonta musaa. On tietenkin sääli ettei Freddie tullut kunnolla kaapista ja Night at the Operan hullunrohkeus muuttui vähitellen takuuvarmaksi stadionrockiksi.\nJoka tapauksessa, suosittelen jokaiselle työhaastatteluun menijälle psyykkaukseksi pientä annosta Freddie Mercurya, because darlings, We are the Champions!\nEi ole helppoa suomalaisilla tosiTV:n tekijöillä. Amerikan asukkaat halailevat, kiljuvat, riitelevät ja ilmeilevät naamallaan ihan luonnostaan. Siihen päälle vielä machompi kulttuuri, uskontojen kirjo ja rotujen väliset ristiriidat niin johan on viihdepotpuri valmiina. Sen sijaan meikäläisille kisaajille pitää antaa joko todella paljon viinaa tai sähköshokkeja ennen kuin alkaa syntyä mitään katsomisen arvoista. Suomen Robinsonin tuottajien riipaisevasta epätoivosta kertoi jakso, jossa kilpailijat suljettiin auringon paahteeseen bambuhäkkeihin ilman ruokaa. Nälkä ja piina vain jatkuivat, mutta suomalaiset kilpaveikot ja -siskot juttelivat lähinnä säästä ja lottovoitosta.\nPohjanmaalaiset kaverukset ovat onnistuneet tekemään hittituotteen itsensä satuttamisesta. Pidin duudsoneita pelkästään yksinkertaisina kavereina ennen kuin kuulin heidän haastattelunsa radiosta. Duudsonit osoittautuivat kivenkoviksi ja päämäärätietoisiksi liikemiehiksi promootio- ja oheistuotesuunnitemineen. Bisnespuheen väliin pojat muistivat aina välillä piereskellä ja uhata toimituksen särkemisellä. Katsoin uteliaisuuttani että millä sitä suomikuvaa tällä kertaa kirkastetaan Amerikan kaapelikanavilla. Ei se paljoa naurattanut kun kaverit ovat oikeasti vammauttaneet itsensä aivan surkeaan kuntoon. Väkinäistä naurua vääntäen poijaat heittivät tikkaa lihavan kaverin mahaan ja nukkuva komiampi kaveri herätettiin lyömällä pesismailalla kiveksiin. Selittäkää joku mikä ero sillä on pahoinpitelyn kanssa? Silmäkulma kostui myötähäpeästä siinä vaiheessa kun tuotantoyhtiön pakusta ilmestyi duudsonien farmille palkattuja isotissisiä mimmejä lehmäbikineissään väkinäisesti kirmailemaan.\nSubTV:n hittisarjassa kilpailijat suljetaan pehmustettuihin huoneisiin ja juotetaan känniin. Näin on saatu sadoista tunneista saatu seulottua joitain ikimuistoisia televisioviihteen hetkiä, kuten se että Perttu sanoi "coconuts, bananas", muistattehan. Nyt sitten saatiin säpinää kun kilpailija Mika riisui sammuneen Sorellan housut ja alkoi kähmiä tätä. Touhulle on ihan nimikin, seksuaalinen hyväksikäyttö, jota nyt esitutkinnassa tutkitaan. Nimestä viis, katsojaluvut ainakin ovat nousussa. SubTV:n mediatiedoissa riemuitaan syksyn suosiosta: Viikkotavoittavuus 15-34-vuotiaissa nousi 64 prosenttiin ja kaupallinen katseluosuus prime timessa oli 21,1, prosenttia. "Big Brotherin kiinnostavuudesta kertoo myös ohjelman katsojaprofiili, joka ei suinkaan rajoitu pelkästään nuoriin."\nKatsojien toverituomioistuin on jo julistanut seksuaalirikosten vakiotuomion: Sorella on Suomen vihatuin nainen ja syyllinen koko hässäkkään. Hänen on varmasti mukava palata siviilityöhönsä luokanopettajaksi.\nTutkija Mikko Hautakangas sanoo SubTV:n kotisivuilla että "BB tarjoaa katsojalle mahdollisuuden kokea olevansa mukana, kun Big Brother -kokemus syntyy." Suomen nuorison puolesta, kiitos SubTV tästä mahdollisuudesta!\nViime aikoina on virta ollut tosi vähissä. Polvi alkaa toimia suht normaalisti mutta olen viettänyt ensimmäistä kertaa elämässäni kaksi kuukautta ilman kunnon liikuntaa. En halua kokeilla tätä enää koskaan, it makes Jussi a very dull boy. Siihen samaan läjään kaksi työtä, reipas univelka ja muutto niin alkaa olla puheaika lopussa. Työhuoneessa lentää irtaimisto ja kotona uhmaikäinen esikoinen ei saa osakseen kaikkea ansaitsemaansa kärsivällisyyttä. Onneksi tunnistan sentään oireet ja yöuntakin on paremmin tiedossa.\nMuutto on viikon päästä, minulla on viisi päivää ja yötä aikaa pakata kämppä laatikoihin. Kävimme vaimoni kanssa myymässä lasten vaatteita ja kaiken maailman krääsää kirpputorilla. Kirppistely oli antoisaa mutta aika rankkaa hommaa. Kiitos faijan autolainan, pääsimme eroon isosta läjästä tavaraa ja rahaakin tuli odotuksia paremmin. Kirpparimeininki on oma maailmansa, muutaman asian opin siitä touhusta:\nKovat tekijät ja jälleenmyyjät tulevat jo ennen avaamisaikaa, iltapäivällä ovat liikkeellä enää turistit, kuten minä. Tavaroitamme kiskottiin kuormasta jo ennen kuin saimme pöytää kasaan, parhaat kamat ostettiin heti kättelyssä. Siellä ne varmaan ovat huutonetissä.\nVimpaimet käyvät kaupaksi. Suomi on täynnä Reinoja jotka kuvittelevat osaavansa (ehkä todella osaavat) korjata mitä tahansa. Rikkinäisyys ei ole syy olla myymättä elektroniikkaa. Vaatteita sen sijaan on jokseenkin turha yrittää myydä.\nMaahanmuuttajien ja suomalaisten tinkimiskulttuurit ovat tyystin erilaiset. Suomalaiset tinkivät lähinnä muodon vuoksi, etelän ihmisille kaupantekotapahtuma on osa hupia. Lähi-idästä kotoisin oleva isä yritti tinkiä naama välinpitämättömillä peruslukemilla, vaikka hänen poikansa jo hihkui ja halasi myymäämme karmeaa ääntä pitävää lelua.\nYlöspano on puoli voittoa. Pöydän pitää olla siisti ja etusijalla joitain kiinnostavia sisäänheittotuotteita, jotka kertovat ettei täällä myydä mitään koirankusemaa sälää.\nAlan ihmiset katsovat ensin myyjää ja sitten vasta pöytää. Tavaroistaan eroon hankkiutuvan nuoren parin epätoivo haistetaan korttelin päähän. Hyvä niin.\nNo nyt takaisin pakkaamaan...\nIlkeä demariministeri Susanna Huovinen ei myöntänyt Sävelradion toimiluvalle jatkoa, mistä on syntynyt kova parku ja jonkinlainen kansanliikkeen tynkäkin. Piti ihan mökiltä tullessa kuunnella että mistä sitä ollaan jäämässä paitsi.\nKanavalta tuli tietenkin Rentoa musiikkia aikuiseen makuun, kuten jinglessä luvattiin. Ei ollut yhtään biisiä, jota ei olisi tuntenut tai vähintään osannut hyräillä mukana. Mikä siinä on että "aikuinen maku" tarkoittaa aina jotain munatonta - etten sanoisi demaria? Bändi aikuiseen makuun ei ainakaan ärsytä ketään eikä soita liian lujalla. Aikuisrock on sana jolla pilkataan sielunsa myyneitä rokkareita. "Hoidetaan tämä nyt kuin aikuiset" kuulostaa: "Teeskennellään vaan ettei tässä ole mitään tilannetta päällä ja niellään se raivo/muu tunnetila." Yökerho aikuiseen makuun, ei helvetti... Ainoa ei-munaton aikuis-alkuinen taitaa olla aikuisviihde. Ihmetellään sitten vielä että miten se aikuisuuteen siirtyminen on niin vaikeaa että halutaan tavoitella jotain ikuista nuoruutta.\nTakaisin Sävelradioon, pirteän naistoimittajan mielestä Harri Marstion kappale Tämä maa sai aina palan kurkkuun: "Tämä on kova ja ankara maa, tämä pitkien pilvien maa." Olisi kanava vaihtunut viimeistään kertsissä, ellei biisin jälkeen olisi ollut päivän kohokohta: Rakkain helmipöllökokemus. Kuulijat saivat kertoa Rakkaimmasta helmipöllökokemuksestaan ja ällistyttävää kyllä, sellainen myös löytyi eräältä naisihmiseltä. Soittaja muisteli kaihoten lapsuuttaan maalla. Silloin lapsena kuulin metsästä jotain erikoista ääntä ja olin aivan ymmälläni, mutta sehän olikin se ystävämme helmipöllö. Sitten isäni tuli ja ampui sen pöllön ja täytti sen ja se on ollut minulla sellainen ihana muisto lapsuudesta, naisihminen totesi. Ja olipa se pirteän toimittajan mielestä tosi hauska tarina ja siitä lähtee sävelradion t-paita palkinnoksi sinne järvisuomeen.\nEi muuta kuin nimeä adressiin ja Sävelradiota pelastamaan!\npääosissa Itäinen tuuli ja Azorien haukka\nIsäukko parka joutui kiskomaan pulkalla telkkaria pitkin metsäpolkua kun en voinut olla ilman jokapäiväistä jalkapalloannosta kesämökilläkään. Nyt alkaa olla MM-kisojen kahdeksan parasta selvillä ja on aika katsastaa miten PK-sektorin mustille hevosille kävi. Toivottavasti en ole pilannut kenenkään kisäjännitystä kertomalla etukäteen liikaa yllätysnimiä (öhm, köhm).\nNorsunluurannikon ponsi ei lopulta riittänyt kivikovasta C-lohkosta jatkoon, loistava Argentiina ja Hollanti olivat liian kovia ja juonikkaita. Sen sijaan Norsut olivat Kroatiaa vastaan sitten vuoden 1970 kisojen ensimmäinen joukkue, joka nousi kahden maalin tappioasemasta voittoon.\nAustralia ylsi kuin ylsikin sensaatiomaisesti jatkoon alkulohkostaan, jykevät ja taitavat aussit jyräsivät japanilaiset ja tasasivat pisteet kroaattien kanssa. Italiaa vastaan vain viekkaudella ja vääryydellä annettu rangaistuspotku esti aussien pääsyn kahdeksan parhaan joukkoon.\nNiinikään PK-sektorin mainostama toinen ensikertalainen, Ukraina, kokosi rivinsä Espanjaa vastaa kärsityn rökäletappion jälkeen. Shevtsenko on parsinut vähitellen jalkansa kisakuntoon ja alkulohkon jälkeen pudotti masentavaa futista pelanneen Sveitsin. Ukrainan nousu kahdeksan parhaan joukkoon on ollut muille paitsi PK-sektorin lukijoille yksi isojen isoimmista yllätyksistä.\nPortugal puolestaan voitti alkulohkonsa ja pudotti joukkotappelun tunnelmissa Hollannin jatkosta. Seuraavaksi portugalilaiset ovat valmiita juonimaan punakat engelsmannit ulos kisoista.\nlopuksi futaajien taiteilijanimet top 5\nItäinen tuuli (Andriy Shevchenko)\nAzorien haukka (Pauleta)\nPikku Aasi "El Burrito" (Ariel Ortega)\nBilbaon teurastaja (Andoni Goikoetxea)\nPikku kani "Conejito" (Javier Saviola)\nSuo, kuokka ja parturisakset\nTampereella kävin pitkään samalla parturilla, jonka käsittelyn jälkeen oli tukka hyvin mutta myös hyvällä tuulella. Vakioparturin vaihtaminen on tiukka paikka, muualle menosta tulee petturimainen olo. Löysin Helsingistä uuden vakipaikan, lopullisesti minut vakuutti taivaallinen päänahan hieronta hiusten pesun yhteydessä. Sellaisella kun aloittaa maanantain niin asiat näyttävät paljon valoisammilta.\nParturissa käydessä tuli mieleen taas yksi syy miksi Suomi tarvitsee maahanmuuttajia. Parturini muutti Suomeen muutama vuosi sitten, minkä jälkeen hän on opetellut Suomen kielen ja pistänyt pystyyn oman firman. Hän on paiskinut ankarasti töitä ja juuri avatussa hoitolassaan hän työllistää 20 ihmistä.\nVoi olla että parturini ei ole pomona maailman suosituin, hänen työetiikkansa ja kapitalismin henkensä eroaa aika lailla täkäläisestä. Hän haaveilee lomapäivästä ja kertoo että hyvät työntekijät ovat kiven alla. Terassikausi lisää kuulemma kummasti suomalaistyöntekijöiden maanantaisia "sairastapauksia". Joillekin on kuulemma yllätys että myös aurinkoisella säällä pitäisi tehdä kahdeksan tuntia töitä.\nParturini muistuttaa erästä perisuomalaista hahmoa, Pohjantähden alla -trilogian Akseli Koskelaa. Molemmat ovat ankaria työläisiä, jotka jupisevat että kaikki pitää itse tehdä kun muut eivät tee kunnolla. Akselikaan ei punaisesta torpparitaustasta huolimatta ollut mikään varsinainen sosialisti vaan tiukka pienyrittäjä.\nHaaveilen Pohjantähden alla -trilogian loppuun lukemisesta, mieluiten koivun alla riippukeinussa. Ei se ihan toivoton ajatus ole, juhannuksena aloitan ensimmäisen oikean palkallisen lomani (ei tarvitse tehdä gradua), joka on PITKÄ. ;-)\nYrittäessäni myöhäisteininä esiityä jonkin sortin älykkönä, ei jalkapalloinnostuksesta kannattanut kovin paljoa elämöidä. Toisaalta siihen aikaan Espoossa viiden pennin älykköyteen olisi riittänyt aika vähän: runouden suhteen pari säkeistöä Doorsia, älykkömusiikiksi Stingiä, lukemiseksi melkein mikä tahansa kaunokirjallisuus ja päihteeksi joku erikoisempi väkijuoma, esimerkiksi grappa.\nAjat ovat muuttuneet, nykyään jalkapallo on sellaisessa asemassa että wannabe-älykkökin voi sitä aivan avoimesti diggailla. Suomalainen miesälymystö on tasoittanut tietä jalkapallolle jo pitkään, esimerkiksi kirjailija ja azzurri-tifoso Jukka Pakkanen, Claes Andersson, Jukka Virtanen ja Åke Lindman ovat tunnettuja jalkapallofaneja. Svengaavaääninen Jukka Pakkanen opetti viimeistään Italian MM-kiasatudiossa suomalaisille, että Pier Paolo Pasolinin mielestä vuoden maalintekijä olisi pitänyt julistaa vuoden runoilijaksi ja että Albert Camus oli omasta mielestään oppinut jalkapallokentällä kaiken minkä tiesi filosofiasta tai moraalista.\nOnhan se hienoa että futisinnon takia ei enää tule leimatuksi täydeksi pöntöksi ja että suomalainen mies voi sanoa maalia ihanaksi ja syöttöä kauniiksi. Homma on kuitenkin menossa liian pitkälle. Nuoremman polven melkein-älyköt hokevat sitä pasolinijuttua ja Camusia koko ajan ja jalkapallosta haetaan merkityksiä ja sisältöjä jo todella kaukaa. Nuorelle pintaälykkömiehellä alkaa olla pikku pakko tunnustautua tai tekeytyä futisdiggariksi. Älykköjalkapalloilija Aki Riihilahti ja toimittaja Peter Nyman neuvovat kolumneissaan miten ummikko voi selvitä futiskisoista kasvojaan menetämättä. On sitä joku ehtinyt minultakin kysyä. Hieman mietittyäni vastaukseni on: parhaiten ummikko selviää kisoista telkkua avaamatta ja tietämättömyyttään häpeämättä. Vaikka jalkapallo onkin pelien kuningas, ei sillä ole filosofian kanssa muuta yhteistä kuin Socrates.\nVasemmistoliiton toivo Paavo Arhinmäki on ottanut itselleen melkoisen tavoitteen, hän yrittää olla samanaikaisesti lad ja älykkö. Poliittista painoarvoa hän on sanonut hakevansa keskikehoa rakentamalla. Tämä tavoite onkin jo toteutunut. Ladmaisyys tepsisi perinteiseen työväenmieskohderyhmään ja älykköys puolestaan vasemmistonuorisoon ja naisväkeen.\nPaavo tietää paljon jalkapallosta, odotan mielenkiinnolla miten hänen lad-älykkö-hankkeensa kanssa käy.\nJuttelin aamujunassa kahden nuoren ghanalaisen insinööriopiskelijan, Charlesin ja Alexin kanssa - jalkapallosta tietenkin. Uskoni Ghanan joukkueeseen on vahvempi kuin heillä. Kuulin että joukkueen diiva Sammy Kuffour on otettu takaisin joukkueeseen.\nTäänään alkavissa MM-kisoissa on Brasilia lähes kaikkien suosikki mestariksi. Brassien asenteesta kertoo jotain se, että avauskokoonpano julkistettiin jo kuukausi sitten. Joka kisoissa tuntemattomuudesta nousee joukkueita ja pelaajia jotka tekevät yllätyksiä ja nousevat ikuiseen maineeseen. Ajatelkaa vaikka Kamerunin Roger Millaa, nelikymppistä vapaaherraa, joka hälyytettiin aurinkorantojen höntsypeleistä MM-kisoihiin tekemään ikimuistoisia maaleja ja tanssimaan lambadaa kulmalipulla. Entäs sitten Kolumbian seikkaileva ihmemaalivahti René Higuita tai yhden ottelun viidellä maalilla itsensä kuolemattomaksi tehnyt Oleg Salenko. Seuraavan kuukauden aikana syntyy taas uusia tarinoita, maaleja ja tapahtumia joita kerrataan vuosia jälkeenpäin niin Afrikassa kuin pohjolassa.\nPK-sektori paljastaa nyt kisojen mustat hevoset, joita kannattaa seurata suosikkien ohella:\nNorsunluurannikko: Afrikan tähti Didier Drogba johtaa MM-kisojen ensikertalaisjoukkuetta, joka on täynnä huikeaa lahjakkuutta. Tämän joukkuueen kyydissä tulee vastustajilla hikinen ilta sillä vauhtia, taklauksia ja voimaa piisaa. Arsenalin Eboue ja Toure johtavat kovaa puolustusta ja Drogba mättää maaleja. Alkulohko C on kyllä kaikista kovin.\nPortugalilla on kasassa kova ja kokenut joukkue, jossa on kypsyyttä ja taitoa. Peliä pyörittävä Deco on pieni ja ärsyttävä tyyppi, mutta tekee valtavasti töitä ja luo tilanteita. Jos Pauleta saa viimein sihdin kohdalleen niin Portugal voi mennä pitkälle.\nAustralian viimeistä kotiottelua oli Melbournessa katsomassa 95 100 ihmistä. Ausseilla on fyysinen ja hyvä joukkue, joka viimeksi pelasi Hollannissa tasan 1-1. Ihmevalmentaja Hiddink on vienyt joukkueita pitkälle ennenkin.\nUkraina ei sekään kuulu suosikeihin mutta joukkue on yhtenäinen ja taitava, kärjessä viilettää yksi maailman parhaista hyökkääjistä, Andriy Shevchenko. Jos loukkaantumishuolet hellittävät niin Ukraina potkii pitkälle.\nUusia sanoja tulee koko ajan lisää ja pitäisihän ne tietää ettei ole nevari. Juuri kun oppi mitä on jomango niin nyt tuli ohjelma kidulteista. Kidultti on kid adult eli aikuinen, joka leikkii leluilla ja on muutenkin lapsellinen. Ensin ajattelin että onpas aika spedeä hommaa koko kidalttius, aika epätoivoiseksi on mennyt trendipelleily. Sitten tulin ajatelleeksi että itsekin pelailen fantasiaroolipelejä ja mm. työlaukussani on liuta ewokeja ja muita tähtiensotaukkoja, jotka ovat palaamasta Kalliosta hoidosta...\nAjankohtaisen kakkosen kolmekymppiset ja koulutetut kidulttinaiset olivat paljon vähemmän infantiilin oloisia kuin suuri osa eturivin poliitikoistamme, he puhuivat kirjakieltä, konstruoivat Barbien ja Kenien ihmissuhdekoukeroita ja tallensivat niitä digikameroilla. Siinä mitä toinen mimmeistä sanoi, oli sen verran räjähdysvoimaa että kuulemme siitä vielä: "En halua hankkia lapsia, koska lapselle pitäisi antaa osa leluista. Haluan pitää ne kaikki itse."\nOlen aivan varma että tätä uutta kaameaa ilmiötä kauhistellaan suurten ikäluokkien edustajien kolumneissa uutena todisteena nuorten nykyaikuisten kelvottomuudesta. Eikö niille riitä enää mikään, ensin ikuinen nuoruus ja nyt ikuinen lapsuus? Mitä toivoa on isänmaalla jos nuoret aikuiset eivät tee lapsia eivätkä harrasta yhdistystoimintaa vaan leikkivät nukeilla? Lisääntymisikäinen nainen joka haluaa leikkiä barbeilla lastenteon sijasta on vähintään yhtä paha isänmaanpetturi kuin sossun rahoilla elelevä prekaarinuorisolainen, jolle eivät "paskaduunit" kelpaa. Suomessa alkavat lapsiperheiden köyhtyminen ja lasten luokkayhteiskunta olla jo sen verran hyvässä vauhdissa että en jaksa suuresti ihmetellä miten pako todellisuudesta menee joillain lasten hankkimisen edelle.\nVähän todellisuutta väliin ettei mene liian synkäksi: tänään olen saanut viettää ihanan päivän reilun vuoden ikäisen nuorimmaisen kanssa. Vauva- ja taaperoikä se vasta hienoa ikää on, kyllä se ainakin lapsuuden ja teini-iän voittaa. Mönkijävauva ei vielä tiedä sosialisaatiosta tai ympäristön odotuksista mitään, hän nauttii elämästä. Mihin tahansa asentoon voi asettua mukavasti, koska on joka puolelta hyvin pehmustettu ja notkea. Kun leikit, jammailu, pienet sabotaasit tai tutkiminen alkavat tympiä, voi yksinkertaisella äänimerkillä tilata viihdettä, ruokaa tai seuraa. Kaiken saa anteeksi kun on niin suloinen ja edesvastuuton, sitä voi vaikka pöräyttää ruokansa syöttäjän naamalle jos huvittaa. Yhtä asiaa ihmettelen: miten taapero (joka ei ainakaan tietääkseni syö saunapalvikinkkua) voi haista herättyään saunapalvikinkulta?\nKävin viikolla duunin jälkeen Kampin torilla ihmettelemässä suomalaisten huippufutaajien showpelejä kolmella kolmea vastaan. Olenkin nyt isoja nimmareita rikkaampi. Nauraa hohotin ja hihkuin ihmetellessäni Forssellin, Tainion, Pasasen ja kumppaneiden jalkatyötä. Ilmatilan herra Sami Hyypiä oli hieman hukassa kikkamestareiden armottomassa pyörityksessä pienessä ringissä. Forssellin jalkoja ei vauhdissa edes kunnolla erottanut. Näytti epäilyttävästi siltä että pallo olisi ollut magneetilla kiinni jalassa. Välillä rinkiin pääsivät myös juniorit ja kehitysvammaisten maajoukkue, joka ajeli sukille kuvia kumartamatta. Taisivat pelimiehinä tietää, etteivät vastustajat kehtaisi monottaa kehareita samalla mitalla.\nHyypiä on perusfutaajan näköinen. Kirveellä veistetty, rehellisen asiallinen Hyypiä ei vaatteilla koreile tai haastatteluissa retostele. Joukkuekavereiden sambatessa FA Cupin voitonhuumassa Hyypiä manaili puolustuksen virheitä. Tuttu futismimmi vei kaverinsa maajoukkuetuttujensa hotelliin jatkoille, joita Hyypiä isännöi herrasmiesmäiseen tapaansa. Jalkapallosta autuaan tietämätön jatkovieras kyseli Hyypiältä mistä päin tämä on kotoisin. Kuultuaan vastauksen nainen totesi että "sä oot varmaan aika kuuluisa siellä Voikkaalla". Kaiken voittanut maailmantähti vastasi naama peruslukemilla että joo, aika moni mut siellä tuntee.\nJos Hyypiä, Forssell ja Litmanen ovatkin loistavia kentällä, vetävät he haastatteluidensa puisevuudessa vertoja Tanja Karpelalle ja Kimi Räikköselle. Uuden polven futaajat ovat eri maata. Kynttilöitä ei pidetä vakan alla, fledat viritetty pinneillä ja pannoilla, löytyy tatskoja, koruja ja röyhkeitä viiksi/pulisonkivirityksiä. Esimerkiksi Klubi 04:n avauskokoonpano näyttää enemmän poikabändiltä kuin futisjoukkueelta. Eremenko junior on jo sitten chav sanan kaikissa merkityksissä.\nFutaajaa 2.0 edusti Forssellin voittoisassa minijoukkueessa kikkaillut Hongan Jami Puustinen. Kateelliset väittivät että Puustisen pojalla meni kusi päähän kun soppari ManUn nuorisoakatemiaan oli taskussa. Jami kävi ennen B-junnujen SM-sarjamatsin alkuvihellystä dissaamasasa koko vastustajajoukkueen: "teillä ei oo yhtään jätkää maajoukkueessa". Saa nähdä kasvoiko Jamista Manchesterissa mies vai ei. Toivottavasti peliaikaa Hongassa irtoaa ja vanha maalivainu on tallella. Tekniikan puutteeseen tai vaatimattomuuteen Jamin pelit eivät ainakaan kaadu.\nOmin käsin oikeuteen\nUsko väkivallattomuuteen on välillä kovilla. On joitain asioita, jotka saavat minut mykkään raivoon. Näihin kuuluvat mm. naisia ahdistelevat miehet (erityisesti ne, jotka saavat asemansa puolesta jatkaa loputtomiin), jonoissa etuilijat, pullamössösukupolvesta horisevat 60-lukulaiset ja lasten leikkipaikkoja tuhoavat vandaalit.\nViimeksimainittuja alempaa pohjasakkaa tuskin on, synkeät ajatukset valtaavat mielen kun nappaa lasinsiruja konttaavan lapsen kädestä matkalla suuhun tai kiskoo lasten karusellia takaisin paikoilleen viikonlopun jäljiltä. Viimeksi olivat nyt etsineet ja tuhonneet järjestelmällisesti lähiseudun linnunpöntöt pesineen. Tyypit eivät jää koskaan kiinni, tai ainakaan päädy korvaamaan mitään. Poliisilla ja muilla yhteiskunnan järjestyksenpitäjillä on liikaa muuta tekemistä. Sallivan oikeusvaltion ja yhteisön heikkous on joskus piinallista, esimerkiksi yliopistolla sai heilua vuosien ajan sama tunnettu häirikkö sotkemassa ilmoitustauluja hakaristeillä ja lamauttamassa kokonaisia sähköpostilistoja rasistisella, naisvihamielisellä vihapostitulvalla.\nMielessä käy välillä toinen vaihtoehto, oman käden oikeus.\nEräs tuttu kokeili naapurista kuuluvaan jatkuvaan vaimonhakkaamiseen ulkoistettua huomautuspalvelua: mottoripyöräkerhoilua harrastava tutun tuttu kävi ovella baseball-mailan kanssa huomauttamassa naapurin isännälle häiriöstä, jota ei sen koommin aiheutunut. Toisen naapurin yölliseen riehumiskierteeseen tepsi stereoiden nakkaaminen alas parvekkeelta.\nOlisiko tilannetta ja ilmoitustauluja rauhoittanut rasistihäirikön sakinhivuttaminen? Pysyisikö pienten lasten leikkipuisto vapaana lasisiruista, jos synkeä vastaanottokomitea ehdottaisi nuorisolle vaihtoehtoisia kokoontumispaikkoja?\nValitettavasti niitä vaihtoehtoisia kokontumispaikkoja ei ole ja väkivalta synnyttää lisää väkivaltaa. Toistaiseksi olen onnistunut säilyttämään uskon väkivallattomuuteen vaikka oman itsekunnioituksenkin takia on jotain tehtävä vääryyksien poistamiseksi.\njaha, tulee saa nähdä hyytyykö tämä koko blogi. tätä nykyä ei ehdi edes lukemaan henkilökohtaisia sähköpostiviestejään, puhumattakaan niihin vastaamisesta.\nAaa jeee, Arsenal - Barcelona, seurajoukkueiden futiskausi saa arvoisensa päätöksen kun kaksi kauniin jalkapallon puolesta liputtavaa joukkuetta ottavat yhteen mestareiden liigan finaalissa. Ilmassa on klassikon aineksia, vaikka Nauravan Kulkurin johtama Barca joutuu hieman skarppaamaan puolustustaan Thierry Henryn juostessa vastaan.\nArsene Wengeriä haukkuivat talvella kaikki kun Arsenal oli tappioputkessa ja Wenger peluutti jääräpäisesti nuoria ja kokemattomia pelaajia loukaantuneiden luottomiesten tilalla. Eivät pilkkaa enää, tuntemattomat Emmanuelit Eboue ja Adebayor ovat pitäneet viime kuukaudet huipputiivistä puoluestuslinjaa ja teinipoika Cesc Fabregas vei entistä Arsenal-ikonia Vieiraa Juventus-otteluissa kuin divaripelaajaa. Nyt ollaan nuorisoporukan ja Henryn kanssa sitten mestareiden liigan finaalissa. Wengerin kaltaisia idealisteja on nykyfutiksessa valitettavan vähän, hänelle kauneus on vähintään yhtä tärkeää kuin tulos.\nHenry ja Ronaldinho ovat kaksi tämän hetken parasta minun mielestäni ja veikkaan että ensi kaudella pelaavat myös samassa joukkueessa, sitä odotellessa!\nViime lauantaina oli pakko ostaa digiboksi kun YLEn siat päättivät lähettää huikean FA Cupin finaalin ainoastaan digipuolelta. Analogisella pyöri samaan aikaan joku Latvia - Kazakstan -jääkiekko-ottelu.\ntaustaa illan pelille\nSilmälasikaupan kuvastossa kerrotiin että kuuminta kevätmuotia ovat masiiviset muovikehykset, televisioruutulasit à la Kalevi Sorsa. En halunnut uskoa. Eilisessä iltapäivälehdessä oli juttu jossa oli haastateltu Uimastadikan ensimmäisiä auringonpalvojia, kuvassa poseerasi huipputrendikäs bikinimimmi jolla oli päässään - kyllä, Sorsa-malliset aurinkolasit. Vaimo oli tehnyt silminnäkijähavainnon Sillä silmällä -ohjelman stylististä - aivan, sorsalasit päässään.\nJotkut haikailevat 70-lukua, silloin oli kuulemma parhaat aatteet, bändit ja bileet. Haikailijat unohtavat että 70-luvulla ihmiset olivat rumia ja he haisivat hielle. Pirkko Saision Punaisessa erokirjassa ylioppilasteatterilaiset saattoivat tosin vetäistä seurueen yhteistä dödöä kainaloon ennen kuin jatkoivat toistensa tuomitsemista toverituomioistuimessa. Vaatteet olivat tekokuitua ja ne kiristivät, vaikka ihmiset olivat laihempia kuin nyt. Miehillä oli viikset tai törkeät pulisongit. En usko että hien haju tulee enää koskaan takaisin.\nMerkittävä miesten kulttuurijulkaisu, Veikkaaja, tarjosi hätkähdyttävän hetken suomalaisen miehen emansipaatiolle. Koko sivun mainoksessa esiteltiin vartalokarvojen trimmauslaittetta. Vuonna 2006 ollaan viimein tultu siihen pisteeseen että (hetero)mies saa itse päättää karvoituksensa tuuheudesta. On tätä perhana odotettukin, mitä järkeä on esimerkiksi treenata kuntosalilla jos tiheä karvakerros peittää alleen kovan työn tulokset? Kun kerran Veikkajassa on moinen reklaami ollut niin nyt kehtaa aitosuomalainen vakioveikkajakin laittaa keritsimen isänpäivälahjalistalle. Ilmoituksessa annettiin jopa ymmärtää että itsensä keritseminen on suotavaa myös intiimialueilta. Mikä parasta, missään kohtaa ei annettu ymmärtää että tämä vaiva tehtäisiin naisten vikittelyn vuoksi. Maailma on erilainen vakioveikkaajan silmin!\nSaa nähdä milloin tällaisia reklaameja julkaistaan kristillisessä miestenlehdessä. Kyllä, sellainenkin mahtava julkaisu on olemassa, nimi on Tosimies. Tuoreimmassa Tosimies-lehdessä esiteltiin junttiautoja, kristillisiä arvoja sekä parisuhteen kulmakivet: seksi, kommunikaatio ja raha. Isä Mitro paljasti Tosimiehen haastattelussa: "Olen vallaton poikamies". Lue lisää jos uskallat.\nVanhemmuudessa on se nasta puoli että voi puhua itsestään kolmannessa persoonassa ja toistaa kaiken sanomansa. Isi toistaa kaiken mitä sanoo. Kaikkensa sitä yrittää mutta aina ei mene niinkuin Vauva-lehden jutuissa.\nIsillä on paha olo. Yksivuotias avaa kylppärin oven ja ilahtuu: isikin konttaa tänään! Nuorimmainen asettuu isin viereen ja alkaa matkimaan isin päästämiä hassuja ääniä. "Aaaaaagh, taaperot hajaantukaa, täällä ei ole mitään nähtävää!"\nIsi unohtaa vauvan supermarkettiin. Ollaan ostoksilla lähikaupassa supermarketissa. Hajaannnutaan tekemään ostoksia, nuorimmainen ei ollutkaan vaimon mukana vaan isi oli unohtanut hänet kaupan käytävälle. Nuorimmainen löytyy tyytyväisenä (onneksi) vaunuistaan seurailemasta ostoshelvetissä rynniviä ihmisiä.\nIsiltä pääsee ruma sana. Isi ei tiedä että supermarketin perällä on erillinen pieni pakasteallas äyriäisille ja katkaravuille. Kello on paljon ja isiltä menee hermot: "Missä ne #"!¤n katkaravut on?!" Esikoinen on oppinut puhumaan ja alkaa iloisesti huudella ostoskärrystä vastaantuleville tädeille: "#"!¤", "#"!¤!" Isiä hävettää.\nMoonwalkia muskarissa. Muskarin täti laittaa musaa soimaan ja toteaa:" Nyt tehdään vuorollaan joku liike, aloittakaas te pojat!" Isi ja esikoinen tekevät moonwalkia, muut eivät teekään perässä kuten oli tarkoitus vaan katsovat suut auki. Muskarin täti ei kertonut että käsien taputtaminen tai heiluminen olisi riittänyt.\nenää 37 päivää!\nAi mihin, no Saksan MM-kisoihin tietenkin!\nlätkäkisat ovat ovella mutta ketä kiinnostaa? Jokavuotisten jääkiekon kaljatelttakisojen turhuutta ja aneemisuutta kuvaa se, että parhaat pelaajat eivät viitsi tulla niihin. Jalkapallon MM-kisat ovat sen sijaan joka futaajan unelmien täyttymys, jopa Real Madridin Ronaldon kaltaiset starat himmailevat seurajoukkueessaan ollakseen terveinä MM-kisoissa.\nAAAA jeee! EM-kisojen tuska on unohdettu, Kreikkalaiset inhojalkapalloilijat ovat kotirannoillansa auringonotossa, Azzurri tulee taas, Ruotsi on mukana ja Afrikasta tulee taas liuta tuntemattomia joukkueita tekemään yllätyksiä.\nPelaajat ja valmentavat vaihtuvat, mutta kansalliset erityispiirteet pysyvät. Saksa jyrää varman päälle, ruotsalaisten joukkuehenki on saumaton, latinojen kosketus on pehmeä ja tunteet kuumana, afrikkalaiset juhlivat tanssienniin taklauksia kuin maalejekin, brasilialaisille ei riitä voitto vaan vastustajan pyörittäminen, espanjalaiset alisuorittavat jälleen. Omat suosikkini, italialaiset, palaavat viimein hyökkäävään peliin ja tyylittelevät niin kentällä kuin sen ulkopuolellakin.\nEn olisi uskonut ikinä mainostavani Nikea, mutta uudet Eric "Le Roy" Cantonan isännöimät Niken mainokset, joiden pääosissa kikkailevat Ronaldot, Henry, Zlatan, Rooney ja brassien maajoukkue, ovat niin huikeita etten voi olla suosittelematta:\nKaikista paras on pätkä, jossa nököhampainen pikku-Ronaldinho jallittaa junnuturnauksessa vastustajia mitä ihmeellisimmillä kikoilla. Väliin on leikattu Nauravan Kulkurin nykyistä, ällistyttävää jalkatyötä.\nLoistavia ovat myös BBC:n futiskoulun "tanssii tähtien kanssa" eli:\nLearn feet dancing with Ronaldo\nmuut BBC:n mestariluokan kikkavideot\njaha, tulee saa nähdä hyytyykö tämä koko blogi. tä...


Beckett Value = BV arvojen kyselyt - sivu 20 - Kysymyksiä - Korttifriikit.fi\nAloittanut kiku , heinä 25 2012 03:50\n399 vastausta tähän viestiketjuun\n1 234 Viestit:\nKirjoitettu 03 elokuu 2017 - 08:52\nOstaa beckettin lehden ja saat tietoa bv arvoa.täältä löytyy muutama myyjältä tai liitymään beckettin nettisivulla maksaa 9 tai 10$ kuukaudeksi maksutapa helppo paypal\nJos kukaan eivät vastauksia niin kannata ostaa kumpiko vaan.\nKirjoitettu 03 elokuu 2017 - 10:32\nLöytyy becket kirja vuodelta 2016 (2017 ei vielä julkaistu)\nKun keräily keskittyy vanhempiin sarjoihin ei niiden arvot kauheasti heittelehdi joten turha ostaa lehteä joka on puolet tuon kirjan hinnasta.\nTästä syystä ei ole uusimpia sarjoja.\nKirjan ostan varmaan taas kun se julkaistaan.\nKirjoitettu 03 elokuu 2017 - 12:09\nKatsotaan jos joku tietäisi tämän hinnan\n16-17 UD ULTIMATE RETRO ROOKIES AUTO ROOKIE SIG /199 LEAFS - KASPERI KAPANEN\n2016-17 Ultimate Collection '06-07 Retro Rookie Autographs #RRAKK Kasperi Kapanen/199\nKirjoitettu 03 elokuu 2017 - 12:13\nSen verran näihin kyselyihin. Kun kysytte jonkin kortin BV:ta, niin hakekaa Beckettin sivuilta linkki suoraan kyseiseen korttiin niin tietojen haku helpottuu kun saa suoraan linkistä oikean kortin\nTämän verran kysyjä jaksaa kyllä nähdä vaivaa jos tietoja kaipaa esimerkki alla, ei liity suoraan Paulin kyselyyn vaan ihan yleisesti. Esim. jos haet tuolla yllä olevalla kopioimalla sen suoraan ei mitään korttia löydy koska Beckett tarvitsee juuri oikella tavalla kirjoitetun sarjan/kortin nimen jotta osaa löytää oikean.\nKirjoitettu 03 elokuu 2017 - 07:19\nKirjoitettu 11 elokuu 2017 - 07:46\nMikä on ko kortin arvo\nSuora linkki beckettiin\nKirjoitettu 11 elokuu 2017 - 10:09\n2016-17 Upper Deck Ice Frozen Foursome #F4RC1 Jesse Puljujarvi/Patrik Laine/Jimmy Vesey/Mitch Marner\nBeckett Real Time Pricing : $25.00 to $60.00\nKirjoitettu 11 elokuu 2017 - 12:57\n2 782 Viestit:\nKirjoitettu 13 elokuu 2017 - 03:48\nLöytyykö näille arvoja:\nCompendiumista myös nimmarikorttien (Matthews, Gretzky) arvot olisi kiva tietää.\nKirjoitettu 13 elokuu 2017 - 04:01\nMulla ei ole tilaus tällä hetkellä voimassa, mutta näyttäs olevan tuo teksti korttien kohdalla. kun linkkejä painaa: "No conditional pricing is available for this item."\nKirjoitettu 30 elokuu 2017 - 12:37\nLöytyykö 2015-16 Upper Deck Fusion Rookie Achievement Black #R1 Connor McDavid kortille arvoa?\nKirjoitettu 30 elokuu 2017 - 06:59\nKirjoitettu 06 syyskuu 2017 - 08:42\nOlisko arvioita arvosta 2016-17 SPX Sidney Crosby orange patch /10. Ei varmaan becketistä löydä BV:ta?\nKirjoitettu 12 syyskuu 2017 - 08:28\nLöytyiskö näille arvoja? https://www.beckett....ask-sh-14208055\nKirjoitettu 13 syyskuu 2017 - 05:31\nAlle /20 tai /15 painettu versiot joka eivät näkyy beckettin hinnosta!\nVain ostajalta ja myyjältä he päättävät sopineet myydään tai vaihtoon kortti?\nTuukka Rask UD exlusives spectrum arvoa voi olla 10-20$ tai yllätyksenä suurempia tarjouksen ebaysta rapakon takana? 20-40$ Suomessa markkinosta ja Tampereessa ernemmän?\nTämä on mun mielenpiden.\nKirjoitettu 13 syyskuu 2017 - 01:49\nKuten powerpens sanoikin että Raskin kortti liikkuu kympin ja kahden kympin välillä. Samoin alle 10 painokset ei näy yhtään sekä lehdestä ei näy niitä eli Beckett on linessa tarkemmat listat kuin lehdessä, tilan puutteen vuoksi. Tietyt 25 painokset näkyy arvoissaan erityisesti Artifacts, Spx, jne mutta on myös settejä missä mm. arvoja ei näy ollenkaan vaikka olis kohta jo 20 vuotta vanhoja eli Katchin hopeiset ja kultaiset versiot. Ebayssa niiden arvot vaihtelee aika rajusti pelaajasta riippuen. Joku rivipelaajan kolikko voi maksaa enemmän kuin Tkachukin vastaava. Jouduin jopa maksaa Dineenin silveristä enemmän kuin Lindenin vastaavasta kortista.\nKirjoitettu 23 lokakuu 2017 - 08:55\nUpper Deck The Cup 13-14 Jonathan Huberdeau RPA Gold Paralallel / 11\nJos saan arvon seuraavan 14h sisällä, olen enemmän kuin kiitollinen.\n(Mun kortti siis tuo, ja 100$ tarjous tullut).\nKirjoitettu 23 lokakuu 2017 - 12:42\nNA. Jos olet oikeasti myymässä niin mielestäni tuo tarjous on ihan ok. Sanoisin että $150 on aika maksimi mitä tuosta voisi saada jos joku joka sen juuri haluaa löytyy.\nKirjoitettu 21 marraskuu 2017 - 06:01\nUpper Deck Ultimate Collection 2014-15 Obsidian Script Combos , Gold Parallel Materials OS2-ED Aaron Ekblad/Leon Draisaitl - Panthers/Oilers #/10 (OS2-ED)\n1 133 Viestit:\nKirjoitettu 06 tammikuu 2018 - 10:20\nMoi, oisko näihin edes osaan saatavissa arvoja ?\n1516 ud portofolio profiles dual material connor mcdavid pm2-cm\n1718 ud centennial standouts mcdavid cs-45\n1718 ud centennial standouts beliveau photo variation white jersey cs-56\n1516 ud portofolio rookie phenom autograph matt murray 223\n2017 upper deck team canada world juniors logo patch lemieux lp-ml\n1617 ud day with the cup flashbacks larry murphy dcf-4\n1516 ud portofolio rookie phenom wire photo mcdavid 315\n1516 ud portofolio xrc color photo autographed redemption 5 mantha\nTakaisin osioon Kysymyksiä